**projektas**

**reg. Nr. T-64**

**2.30. darbotvarkės klausimas**

**Pasvalio rajono savivaldybės taryba**

**Sprendimas**

**Dėl Pasvalio rajono savivaldybės 2020 m. socialinių paslaugų plano patvirtinimo**

2020 m. kovo d. Nr. T1-

Pasvalys

Vadovaudamasi Lietuvos Respublikos vietos savivaldos 6 straipsnio 12 punktu, 16 straipsnio 4 dalimi, Lietuvos Respublikos socialinių paslaugų įstatymo 13 straipsnio 3 dalimi, Socialinių paslaugų planavimo metodikos, patvirtintos Lietuvos Respublikos Vyriausybės 2006 m. lapkričio 15 d. nutarimu Nr. 1132 „Dėl socialinių paslaugų planavimo metodikos patvirtinimo“ (su visais aktualiais pakeitimais), 33 punktu, Pasvalio rajono savivaldybės taryba nusprendžia

patvirtinti Pasvalio rajono savivaldybės 2020 m. socialinių paslaugų planą (pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Socialinės paramos ir sveikatos skyriaus vedėja

Ramutė Ožalinskienė

2020-03-10

Tel. 8 451 54 108

Suderinta DVS Nr. RTS-74

PATVIRTINTA

Pasvalio rajono savivaldybės tarybos

2020 m. kovo .... d. sprendimu Nr. T1-......

**PASVALIO RAJONO SAVIVALDYBĖS 2020 M.**

**SOCIALINIŲ PASLAUGŲ PLANAS**

**I SKYRIUS**

**ĮVADAS**

**1. Bendra informacija**

Pasvalio rajono savivaldybės 2020 metų socialinių paslaugų planas (toliau – Planas) parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos socialinių paslaugų įstatymo 13 straipsnio 3 dalimi, Socialinių paslaugų planavimo metodikos, patvirtintos Lietuvos Respublikos Vyriausybės 2006 m. lapkričio 15 d. nutarimu Nr. 1132 „Dėl socialinių paslaugų planavimo metodikos patvirtinimo“ (su visais aktualiais pakeitimais), 33 punktu ir yra suderintas su 2020 m. Savivaldybės biudžetu, patvirtintu Pasvalio rajono savivaldybės tarybos 2020 m. vasario 20 d. sprendimu Nr.T1-19 „Dėl Pasvalio rajono savivaldybės 2020 m. biudžeto patvirtinimo“.

Šis planas suderintas su Pasvalio rajono savivaldybės 2020–2022 metų strateginiu veiklos planu, patvirtintu Pasvalio rajono savivaldybės tarybos 2020 m. vasario 26 d. sprendimu Nr. T1-29 „Dėl Pasvalio rajono savivaldybės 2020–2022 m. strateginio veiklos plano patvirtinimo“. Strateginiame veiklos plane patvirtintoje Socialinės paramos politikos įgyvendinimo programoje nustatyti tikslai uždaviniai ir priemonės yra suderinti su Plano uždaviniais ir priemonėmis.

Rengiant Planą, naudota Statistikos departamento prie Lietuvos Respublikos Vyriausybės, Pasvalio rajono savivaldybės administracijos (toliau – Administracija) struktūrinių, struktūrinių teritorinių padalinių, įstaigų, kitų įstaigų bei organizacijų, teikiančių socialines paslaugas, pateikta informacija. Plane vartojamos sąvokos atitinka Lietuvos Respublikos socialinių paslaugų įstatyme, Socialinių paslaugų kataloge ir kituose teisės aktuose apibrėžtas sąvokas.

**2. Socialinių paslaugų teikimo ir plėtros tikslai Pasvalio rajono savivaldybėje**

2.1. Pagrindiniai socialinių paslaugų teikimo ir plėtros tikslai:

2.1.1. Socialinės priežiūros, dienos socialinės globos paslaugų asmens namuose teikimo užtikrinimas ir kokybės gerinimas senyvo amžiaus ir asmenims su negalia, siekiant kuo ilgiau išlaikyti jų savarankiškumą kasdienėje veikloje.

2.1.2. Dienos socialinės globos institucijose paslaugų teikimo užtikrinimas ir jų kokybės gerinimas senyvo amžiaus asmenims ir asmenims su negalia pagal jų poreikius.

2.1.3. Trumpalaikės ir ilgalaikės socialinės globos institucijose paslaugų teikimo užtikrinimas ir jų kokybės gerinimas visiškai nesavarankiškiems senyvo amžiaus asmenims ir asmenims su negalia pagal jų poreikius.

2.1.4. Įgyvendinti socialinės globos paslaugų tėvų globos netekusiems vaikams ir jų šeimoms pertvarkos priemones ir užtikrinti socialinės priežiūros paslaugų teikimą šeimoms patiriančioms socialinę riziką, teikti pagalbą globėjams ir globojamiems vaikams.

2.1.5. Socialinių paslaugų prieinamumo gerinimas visoms socialinėms asmenų grupėms.

1 lentelė

**3.** **Socialinių paslaugų plano rengėjai**

|  |  |  |  |
| --- | --- | --- | --- |
| Eil.  Nr. | Vardas, pavardė | Darbovietė | Pareigų pavadinimas |
| 1. | Ramutė Ožalinskienė | Savivaldybės administracijos Socialinės paramos ir sveikatos skyrius | Skyriaus vedėja |
| 2. | Marina Jankauskienė | Savivaldybės administracijos Socialinės paramos ir sveikatos skyrius | Vyriausioji specialistė |
| 3. | Danguolė Bronislava Brazdžionienė | Savivaldybės administracijos Socialinės paramos ir sveikatos skyrius | Vyriausioji specialistė |

**II SKYRIUS**

**BŪKLĖS ANALIZĖ**

**4. Savivaldybės socialinės ekonominės ir demografinės situacijos įvertinimas**

2019 m. sausio 1 d. Statistikos departamento duomenimis, Pasvalio rajono savivaldybėje gyveno 23 377 gyventojai (10,89 proc. Panevėžio apskrities ir 0,84 proc. šalies gyventojų). 2016–2019 m. sausio 1 d. laikotarpiu Pasvalio rajono savivaldybėje, kaip ir visoje šalyje, gyventojų skaičius mažėjo. Lyginant su kitomis Panevėžio apskrities savivaldybėmis, Pasvalio rajono savivaldybė buvo savivaldybė nuo kitų apskrities savivaldybių neišsiskyrė (Pasvalio r. sumažėjo 9 proc.; Biržų – 9 proc.; Kupiškio – 8 proc.; Rokiškio – 9 proc., Panevėžio r. – 3 proc.; Panevėžio miesto – 7 proc.). Pagrindinė tokio gyventojų skaičiaus mažėjimo priežastis – neigiamas migracijos saldo. Pasvalio rajono savivaldybė pasižymi tuo, kad didžioji dalis gyventojų gyvena kaime – 67,98 proc. (Apskrityje – 40,49 proc., šalyje – 32,88 proc.). Remiantis 2016–2019 m. pradžios duomenimis, analizuojamu laikotarpiu Pasvalio rajono savivaldybėje gyventojų skaičius mieste sumažėjo 7 proc., o kaime – 9 proc. Atsižvelgiant į tai, kad 2019 m. Pasvalio rajono savivaldybėje tik 32,02 proc. visų gyventojų sudarė gyventojai, gyvenantys mieste, ir į gyventojų pokyčio mieste ir kaime duomenis, matyti, jog kaime gyventojų skaičius mažėjo sparčiau negu mieste. Tam įtakos galėjo turėti aukštas nedarbo lygis rajone, kuris galėjo paskatinti gyventojų persikėlimą iš kaimo vietovių į miestus Savivaldybėje.

Vertinant demografinę situaciją Pasvalio rajono savivaldybėje taip pat reikia atsižvelgti į gyventojų senėjimo reiškinį: remiantis Statistikos departamento duomenimis, gyventojų amžiaus vidurkis per 2007–2019 m. išaugo 8 metais ir medianinis gyventojų amžius 2019 m. pradžioje siekė 47 m. Sparčiau Savivaldybėje sensta moterys – jų medianinis amžiaus vidurkis 2019 m. pradžioje buvo 50 m., kai tuo tarpu vyrų – 44 m. Vis labiau senstantys gyventojai Savivaldybėje signalizuoja, jog keičiasi visuomenės struktūra: mažėja vaikų ir darbingo amžiaus gyventojų skaičius, daugėja pensinio amžiaus žmonių. Atsižvelgiant į tai, galima daryti prielaidą, kad savivaldybės, kuriose trūksta jaunimo ir darbingo amžiaus žmonių, nėra patrauklios investuotojams, o augant demografinės senatvės koeficientui socialinių paslaugų organizavimas ir teikimas darosi vis svarbesnis besikeičiančiai visuomenės struktūrai. Gyventojų skaičiaus ir sudėtis Pasvalio r. sav. duomenys pateikiami 2 lentelėje.

2 lentelė

**4.1. Gyventojų skaičius ir sudėtis Pasvalio r. sav. metų pradžioje 2017**–**2019 m.**

|  |  |  |  |  |
| --- | --- | --- | --- | --- |
| Eil. Nr. | Rodiklis | Asmenų (šeimų) skaičius 2017 m. | Asmenų (šeimų) skaičius 2018 m. | Asmenų (šeimų) skaičius 2019 m. |
| 1. | Gyventojų skaičius, iš jų: | 24796 | 23967 | 23377 |
| 1.1. | mieste | 7836 | 7581 | 7486 |
| 1.2. | kaime | 16960 | 16386 | 15891 |
| 2. | Darbingo amžiaus gyventojų skaičius | 14903 | 14367 | 13994 |
| 3. | Pensinio amžiaus gyventojų skaičius | 6139 | 6017 | 5871 |
| 4. | Vaikų skaičius (nuo 0 iki 15 m.) | 3754 | 3 583 | 3512 |
| 5. | Neįgalių gyventojų, kuriems nustatytas nuolatinės slaugos poreikis, skaičius | 345 | 350 | 343 |
| 6. | Neįgalių gyventojų, kuriems nustatytas priežiūros (pagalbos) poreikis, skaičius | 540 | 553 | 548 |
| 7. | Šeimų, patiriančių socialinę riziką, skaičius | 171 | 143 | 116 |
| 8. | Vaikų skaičius šeimose, patiriančiose socialinę riziką | 439 | 365 | 271 |

***Šaltiniai:*** *Lietuvos statistikos departamento duomenų bazė* [*www.stat.gov.lt*](http://www.stat.gov.lt)*. Savivaldybės administracijos Socialinės paramos ir sveikatos skyriaus duomenys*

**4.2. Gyventojų socialinių paslaugų poreikius sąlygojantys veiksniai**

Pasvalio rajono savivaldybės gyventojų socialinių paslaugų poreikius lemia panašūs veiksniai: visuomenės senėjimas, negalia, emigracija, socialinė rizika, nedarbas.

**Visuomenės senėjimas.** Šį veiksnį rodo demografinis senatvės koeficientas, kuriuo nustatomas pagyvenusių (60 metų ir vyresnio amžiaus) žmonių skaičius, tenkantis šimtui vaikų iki 15 metų amžiaus.Per 2017–2018 metų laikotarpį Pasvalio rajono demografinis senatvės koeficientas palaipsniui didėjo, 2019 metais padidėjo iki 163 (2018 m. – 160, 2017 m. – 156). Pasvalio r. sav. demografinis senatvės koeficientas yra didesnis už Lietuvos Respublikos vidurkį (2019 m. – 131, 2018 m. – 131, 2017 m. – 130). Spartūs amžiaus struktūros pokyčiai turi įtakos naujų socialinių problemų atsiradimui. Pasvalio rajone kasmet išlieka stabilus poreikis organizuoti ir teikti socialines paslaugas vyresnio amžiaus asmenims.

**Negalia.** Negalia sąlygoja bendrųjų, socialinės priežiūros ir socialinės globos paslaugų, aprūpinimo techninės pagalbos priemonėmis, būsto pritaikymo neįgaliesiems poreikį. Vienas iš socialinių paslaugų tikslų – asmens (šeimos) socialinių ryšių su visuomene palaikymas, socialinės atskirties įveikimas nepaisant turimos negalios.Įgyvendinant neįgaliųjų socialinės integracijos tikslus, siekiama suteikti reikalingas socialines paslaugas neįgaliesiems ir jų šeimoms, užtikrinti lygias galimybes jiems dalyvauti visose gyvenimo srityse. Pasvalio rajone neįgaliųjų skaičius kasmet nežymiai kinta. Išlieka didelis skaičius asmenų, kuriems nustatytas specialusis nuolatinės priežiūros (pagalbos) poreikis (2019 m. – 548, 2018 m. – 553, 2017 m. – 540) ir specialusis nuolatinės slaugos poreikis (2019 m. – 343, 2018 m. – 350, 2017 m. – 345).

**Socialinė rizika** – tai veiksniai ir aplinkybės, dėl kurių asmenys (šeimos) patiria ar yra pavojus patirti jiems socialinę atskirtį. Socialinių įgūdžių ugdymo ir palaikymo paslaugos, kurias teikia 14 Pasvalio socialinių paslaugų centro socialinių darbuotojų ir 4 atvejo vadybininkai, leido sumažinti šeimų, patiriančių socialinę riziką, skaičių. Šių šeimų skaičiaus sumažėjimui įtakos turėjo ir tai, kad buvo šeimų, išvykstančių į užsienį, dalis šeimų išvyko gyventi į kitas savivaldybes, vaikai tapo pilnamečiais. Šeimų, patiriančių socialinę riziką, skaičius 2019 m. – 116 (2017 m. – 171, 2018 m. – 143), vaikų skaičius šiose šeimose 2019 m. – 271 (2017 m. – 439, 2018 m. – 365).

**4.3. Kiti rodikliai**

**Nedarbas**. Nedarbas siejamas su asmens (šeimos) mažomis pajamomis, negebėjimu apsirūpinti pirmos būtinybės ir kitomis prekėmis, apmokėti mokesčių, sveikatos draudimo nebuvimu. Statistikos departamento duomenimis, 2019 m. pradžioje Pasvalio rajono savivaldybėje gyveno 13994 darbingo amžiaus gyventojai. Šie asmenys atspindi realią potencialią darbo jėgą Savivaldybėje, tačiau dėl įvairių priežasčių dalis jų yra neaktyvūs darbo rinkoje. 2019 m. Pasvalio r. sav. buvo 1542 registruoti bedarbiai, iš jų 818 vyrų, 724 moterys. Registruotų bedarbių ir darbingo amžiaus asmenų santykis Pasvalio rajone kasmet svyruoja, 2019 m. pradžioje 2,5 proc. buvo didesnis už bendrą šalies santykį (2018 m. – 2,9 proc., 2017 m. – 3,3 proc., 2016 m. – 4 proc.). Informacija pateikiama palyginamojoje diagramoje.

1 diagrama

*Šaltinis: Lietuvos statistikos departamento duomenys*

**Migracija.** Pasvalio rajono gyventojų skaičiaus mažėjimas taip pat yra susijęs su neigiama vidine ir tarptautine migracija. Naujausi Statistikos departamento duomenys parodo, kad 2017–2018 m. išvykusiųjų skaičius Savivaldybėje sumažėjo net 13 proc. ir 2018 m. į Savivaldybę atvyko 8 proc. daugiau gyventojų negu 2017 m. Vertinant tarptautinės emigracijos mastus, pastebima, kad 2011–2014 m. nuosekliai mažėjusi tarptautinė emigracija, nuo 2015 m. ėmė intensyviai augti: tarpusavyje palyginus 2014 m. ir 2015 m. duomenis, matyti, kad tarptautinė emigracija išaugo 39 proc., 2016 m. šis procesas dar labiau suintensyvėjo (42 proc. daugiau emigravusių 2016 m. negu 2015 m.). Nuo 2017 m. tarptautinė emigracija ėmė lėtėti ir 2018 m. pastebimas ryškus tarptautinės emigracijos sumažėjimas – net 47 proc. mažiau emigravusių negu 2017 m. Vertinant tarptautinės emigracijos proceso intensyvumą Panevėžio apskrityje, matyti, kad visose savivaldybėse tarptautinė emigracija nuo 2015 m. intensyvėjusi, 2017–2018 m. laikotarpiu sumažėjo. Tuo tarpu vidinės ir tarptautinės imigracijos rodikliai Pasvalio rajono savivaldybėje nebuvo pastovūs – iki 2014 m. augusi, nuo 2015 m. imigracija ėmė mažėti ir 2017 m. palyginus su 2014 m., sumažėjo 43,3 proc. 2017–2018 m. laikotarpiu matyti, kad į Savivaldybę 2018 m. atvyko 128 proc. daugiau asmenų negu 2017 m. Apibendrinant migracijos rodiklius, pastebima, kad situacija Pasvalio rajono savivaldybėje pastaraisiais metais yra geresnė.

Išskiriant vidaus migraciją, kaip atskirą migracijos vertinimo Pasvalio rajono savivaldybėje išraišką, pastebima, kad Savivaldybėje išvykusių skaičius auga, o atvykusių – mažėja: palyginus 2017 m. ir 2018 m. duomenis, matyti, kad vidaus imigracija 2018 m. sumažėjo 8 proc., o vidaus emigracija augo lėčiau ir analizuojamu laikotarpiu padidėjo 5 proc. Duomenys pateikiami 3 lentelėje.

3 lentelė

**Vidaus ir tarptautinė migracija 2016-2018 m.**

|  |  |  |  |  |
| --- | --- | --- | --- | --- |
|  | Pasvalio rajono savivaldybė /asmenys | | | |
| 2016 m. | 2017 m. | 2018 m. | **Pokytis, proc.** |
| Atvykusieji | 561 | 677 | 730 | 30 |
| Išvykusieji | 1 192 | 1 270 | 1 104 | -7 |
| Neto migracija | -631 | -593 | -374 | 41 |

*Šaltinis: Lietuvos statistikos departamentas, 2019 m. duomenų nėra.*

**5. Esamos socialinių paslaugų infrastruktūros Savivaldybėje analizė**

Vadovaudamasis Socialinių paslaugų įstatymu, socialines paslaugas Savivaldybėje planuoja ir organizuoja Administracijos Socialinės paramos ir sveikatos skyrius. Socialinių paslaugų teikėjai – Savivaldybės ir valstybės pavaldumo socialinių paslaugų įstaigos, nevyriausybinės organizacijos, viešosios įstaigos, šeimynos, parapijos. Informacija apie 2019 m. organizuotų ir teiktų socialinių paslaugų infrastruktūrą pateikiama 4 lentelėje.

4 lentelė

**Savivaldybės organizuojamų socialinių paslaugų infrastruktūros analizė 2019 m.**

|  |  |  |  |  |  |
| --- | --- | --- | --- | --- | --- |
| Eil.Nr. | Socialinių paslaugų įstaigos tipas pagal žmonių socialines grupes1 | Socialinių paslaugų įstaigos pavadinimas | Pavaldumas2 | Vietų (gavėjų3) skaičius | |
| iš viso | iš jų finansuojamų Savivaldybės |
| 1. | 1.1. Socialinės globos namai seniems ir neįgaliems asmenims | 1.1.1. Pasvalio socialinių paslaugų centras *(ilgalaikės socialinės globos padalinys)* | Pasvalio rajono savivaldybė | 35 | 513 |
|  |  | 1.1.2. VšĮ Pasvalio ligoninės Socialinės globos padalinys | Pasvalio rajono savivaldybė | 27 | 353 |
|  |  | 1.1.3.Lavėnų socialinės  globos namai | Socialinės apsaugos ir darbo ministerija | 99 | 16 |
|  |  | 1.1.4. Skemų socialinės globos namai | Socialinės apsaugos ir darbo ministerija | 360 | 25 |
|  |  | 1.1.5. Kupiškio socialinės globos namai | Socialinės apsaugos ir darbo ministerija | 147 | 3 |
|  |  | 1.1.6. Jotainių socialinės globos namai | Socialinės apsaugos ir darbo ministerija | 190 | 4 |
|  |  | 1.1.7. Zarasų socialinės globos namai | Socialinės apsaugos ir darbo ministerija | 210 | 1 |
|  |  | 1.1.8. Linkuvos socialinės globos namai | Socialinės apsaugos ir darbo ministerija | 277 | 2 |
|  |  | 1.1.9. Specialieji globos namai „Tremtinių namai“ | Socialinės apsaugos ir darbo ministerija | 80 | 1 |
|  |  | 1.1.10. Ventos socialinės globos namai | Socialinės apsaugos ir darbo ministerija | 160 | 1 |
|  |  | 1.1.11. VšĮ Antavilių pensionatas | Vilniaus m. sav. administracija | 290 | 2 |
|  |  | 1.1.12. VšĮ „Elijos vėjarožė“ | Privati | - | 1 |
|  | 1.2. Socialinės globos namai vaikams ir jaunimui su negalia | 1.2.1. Vilijampolės socialinės globos namai | Socialinės apsaugos ir darbo ministerija | 168 | 1 |
|  |  | 1.2.2. Ventos socialinės globos namai | Socialinės apsaugos ir darbo ministerija | 160 | 1 |
|  |  | 1.2.3. Pabradės socialinės globos namai | Socialinės apsaugos ir darbo ministerija | 149 | 3 |
|  | 1.3. Socialinės globos namai vaikams | 1.3.1. Grūžių vaikų globos namai | Pasvalio rajono savivaldybė | 12 | 12 |
|  |  | 1.3.2. Algimanto Bandzos socialinių paslaugų namai | Socialinės apsaugos ir darbo ministerija | 66 | 1 |
| 2. | Šeimynos | 2.1. Nijolės Navickienės šeimyna | Pasvalio rajono savivaldybė | 10 | 10 |
|  |  | 2.2. Gražinos Grigaliūnienės šeimyna | Panevėžio rajono savivaldybė | 11 | 1 |
| 3. | Laikino gyvenimo namai | Grūžių vaikų globos namų Šeimos krizių centras | Pasvalio rajono savivaldybė | 36 | 36 |
| 4. | Dienos ir trumpalaikės socialinės globos centrai | 4.1. Pasvalio rajono sutrikusio intelekto žmonių užimtumo centras „Viltis“ | Pasvalio rajono savivaldybė | 30 | 29 |
|  |  | 4.2. Pasvalio „Riešuto“ mokykla Socialinės globos padalinys | Pasvalio rajono savivaldybė | 12 | 12 |
|  |  | 4.3. Pasvalio socialinių paslaugų centras *(dienos socialinė globa asmens namuose asmenims su sunkia negalia)* | Pasvalio rajono savivaldybė | 26 | 26 |
| 5. | Savarankiško gyvenimo namai | – | – | – | – |
| 6. | Socialinės priežiūros centrai *(pagalbos į namus paslaugos)* | 6.1. Pasvalio socialinių paslaugų centras *(pagalbos į namus paslaugų teikimo padalinys)* | Pasvalio rajono savivaldybė | 254 | 254 |
|  |  | 6.2. Pasvalio socialinių paslaugų centras (*darbo su šeimomis padalinys,* *socialinės priežiūros paslaugų teikimas šeimoms patiriančioms socialinę riziką*) | Pasvalio rajono savivaldybė | 116 | 116 |
| 7. | Bendruomeninės įstaigos, organizacijos | 7.1. Pasvalio rajono neįgaliųjų draugija | Asociacija | 376 | 97 pagal projektą |
|  |  | 7.2. VšĮ LASS Šiaurės rytų centro Pasvalio filialas | Viešoji įstaiga | 69 | 46 pagal projektą |
|  |  | 7.3. Pasvalio krašto klubas „Užjausk draugą“ | Asociacija | 32 | 32 pagal projektą |
|  |  | 7.4. LPS „Bočiai“ Pasvalio bendrija | Asociacija | 364 | 18 pagal projektą |
| 8. | Kitos socialinių paslaugų įstaigos (socialinių paslaugų centras ir kt.) | 8.1. Pasvalio socialinių paslaugų centras *(dienos užimtumo padalinys, sociokultūrinės paslaugos)* | Pasvalio rajono savivaldybė | 121 | 121 |

*1Lentelė užpildyta pagal Socialinių paslaugų kataloge (Žin., 2006, Nr. 43-1570) numatytus socialinių paslaugų įstaigų tipus*

*2 Socialinės apsaugos ir darbo ministerijos, savivaldybės, nevyriausybinių organizacijų, privačios ir kt.*

*3 Maksimalus lankytojų skaičius, narių skaičius nevyriausybinėje organizacijoje.*

**5.1. Socialinių paslaugų infrastruktūros išsidėstymas ir socialinių paslaugų teikimo savivaldybėje (seniūnijose) pakankamumo lygis**

**5.1.1. Administracijos** **Socialinės paramos ir sveikatos skyrius (toliau – Skyrius)** administruoja socialines paslaugas rajone. 2019 metais Skyriuje buvo priimami asmenų prašymai dėl socialinių paslaugų (visų rūšių) skyrimo, rengiami šios srities dokumentai. Skyriuje dirba 2 socialinių paslaugų srities specialistai. Duomenys apie gautus prašymus ir priimtus sprendimus pateikiami 5 lentelėje.

5 lentelė

**Socialinių paslaugų skyrimas, sprendimų priėmimas 2017**–**2019 m.**

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | Socialinės paslaugos pavadinimas | 2017 | | 2018 | | 2019 | |
| Gauta prašymų | Skirta paslaugų | Gauta prašymų | Skirta paslaugų | Gauta prašymų | Skirta paslaugų |
| **1.** | **Socialinė priežiūra, iš jų:** | **275** | **275** | **282** | **279** | **258** | **254** |
| 1.1. | pagalbos į namus paslaugos senyvo amžiaus, neįgaliems asmenims | 67 | 67 | 70 | 69 | 67 | 63 |
| 1.2. | pagalbos pinigai senyvo amžiaus, neįgaliems asmenims | - | - | 2 | - | - | - |
| 1.3. | pagalbos pinigai šeimoms, globojančioms likusius be tėvų globos vaikus | - | - | - | - | 52 | 52 |
| 1.4. | socialinių įgūdžių ugdymas ir palaikymas šeimoms patiriančioms socialinę riziką | 196 | 196 | 206 | 206 | 116 | 116 |
| 1.5. | Laikinos nakvynės paslauga šeimoms (asmenims) patiriantiems socialinę riziką | 12 | 12 | 4 | 4 | 23 | 23 |
| **2.** | **Socialinė globa** | **144** | **141** | **112** | **109** | **132** | **115** |
| 2.1. | dienos socialinė globa, iš jų: | 18 | 17 | 12 | 12 | 25 | 22 |
|  | 2.1.1. institucijose | 3 | 3 | 1 | 1 | 4 | 4 |
|  | 2.1.2. asmens namuose | 15 | 14 | 11 | 11 | 21 | 18 |
| 2.2. | trumpalaikė socialinė globa institucijoje senyvo amžiaus, neįgaliems asmenims | 32 | 32 | 40 | 39 | 50 | 45 |
| 2.3. | ilgalaikė socialinė globa institucijoje senyvo amžiaus, neįgaliems asmenims | 43 | 41 | 38 | 36 | 38 | 29 |
| 2.4. | trumpalaikė, ilgalaikė socialinė globa vaikams likusiems be tėvų globos institucijoje | 51 | 51 | 22 | 22 | 19 | 19 |

***Šaltinis:*** *Savivaldybės administracijos Socialinės paramos ir sveikatos skyriaus duomenys už 2017*–*2019 m.*

Duomenys apie parengtus socialinių paslaugų srities dokumentus pateikiami 6 lentelėje.

6 lentelė

**Skyriaus parengti socialinių paslaugų srities dokumentai 2017**–**2019 m.**

|  |  |  |  |  |
| --- | --- | --- | --- | --- |
| Eil. Nr. | Pavadinimas | 2017 | 2018 | 2019 |
| 1. | Sprendimai dėl socialinių paslaugų asmeniui (šeimai) skyrimo (SS) | 155 | 158 | 170 |
| 2. | Siuntimai į socialinės globos namus (B7) | 10 | 14 | 17 |
| 3. | Socialinės globos paslaugų skyrimo komisijos posėdžių protokolai | 11 | 12 | 13 |
| 4. | Sutartys dėl ilgalaikės ar trumpalaikės socialinės globos lėšų kompensavimo | 37 | 37  3 | 43 |
| 5. | Susitarimai dėl ilgalaikės ar trumpalaikės socialinės globos lėšų kompensavimo sutarčių keitimo (pasikeitus kainai, asmens pajamoms) | 122 | 107 | 114 |
| 6 | Finansinių galimybių mokėti už socialinės globos paslaugas vertinimo pažymos (B12) | 207 | 193 | 221 |
| 7. | Sprendimai dėl socialinių paslaugų asmeniui (šeimai) skyrimo (SSR) | 259 | 232 | 196 |
| 8. | Susitarimai dėl lėšų kompensavimo sutarčių keitimo šeimynose | 4 | 6 | 8 |
|  | **Iš viso:** | **805** | **762** | **782** |

***Šaltinis:*** *Savivaldybės administracijos Socialinės paramos ir sveikatos skyriaus duomenys už 2017*–*2019 m.*

**Būsto pritaikymas neįgaliesiems** – būsto ir gyvenamosios aplinkos pertvarkymas, panaudojant specialius elementus, keičiant neįgaliesiems nepritaikytas erdves, ir paprastasis remontas, atliekant tiesiogiai su būsto pritaikymu susijusius statybos darbus.

2019 būsto aplinkos pritaikymas buvo vykdomas pagal Būsto pritaikymo neįgaliesiems tvarkos aprašą, patvirtintą Lietuvos Respublikos socialinės apsaugos ir darbo ministerijos ministro 2019 m. vasario 19 d. įsakymu Nr. A1-103 „Dėl būsto pritaikymo neįgaliesiems tvarkos aprašo patvirtinimo“. Skyriaus specialistas priėmė prašymus, atliko vertinimus. Veiklą vykdė Būsto pritaikymo žmonėms su negalia komisija, ji vyko vertinti poreikio paslaugai, svarstė prašymus, priėmė sprendimus, vyko įvertinti ir priimti atliktų būsto aplinkos pritaikymo darbų. Būstai pritaikyti naudojant 60 procentų Valstybės biudžeto ir 40 procentų Savivaldybės biudžeto būsto pritaikymo neįgaliesiems priemonės lėšų. 2020 metais planuojama pritaikyti 8 būstus neįgaliesiems.

Pagal Šeimų, auginančių vaikus su sunkia negalia, socialinio saugumo stiprinimo pritaikant būstą ir gyvenamąją aplinką 2019 m. tvarkos aprašą, pavirtintą Lietuvos Respublikos socialinės apsaugos ir darbo ministerijos ministro 2019 m. birželio 27 d. įsakymu Nr. A1-365 „Dėl šeimų, auginančių vaikus su sunkia negalia, socialinio saugumo stiprinimo pritaikant būstą ir gyvenamąją aplinką tvarkos aprašo patvirtinimo“ Savivaldybėje buvo gauta ir patenkinta 2 prašymai dėl vonios kambario pritaikymo. Būstai pritaikyti naudojant 100 procentų Valstybės biudžeto lėšų. Duomenys apie būsto pritaikymą neįgaliesiems pateikiami 7 lentelėje.

7 lentelė

**Būsto pritaikymas neįgaliesiems Pasvalio rajone 2017**–**2019 m.**

|  |  |  |  |  |  |
| --- | --- | --- | --- | --- | --- |
| Metai | Gautų prašymų skaičius | Skirta lėšų iš valstybės  biudžeto, Eur | Skirta lėšų iš Savivaldybės biudžeto, Eur | Pritaikyta būstų | Laukė eilėje  metų pabaigoje |
| 2017 m. | 9 | 13278 | 10149 | 9 | 4 |
| 4 | 11009 | - | 4 | - |
| 2018 m. | 6 | 15279 | 10498 | 4 | 2 |
| 1 | 1077 | - | 1 | - |
| 2019 m. | 13 | 15312 | 10208 | 4 | 8 |
| 2 | 4420 | - | 2 | - |

***Šaltinis:*** *Savivaldybės administracijos Socialinės paramos ir sveikatos skyriaus duomenys už 2017*–*2019 m.*

**5.1.2. Administracijos seniūnijos.** Seniūnijose dirba 11 socialinio darbo organizatorių, kurie priima ir tarpininkauja pateikiant prašymus Skyriui dėl įvairių socialinių paslaugų skyrimo, konsultuoja, vertina asmens (šeimos) socialinių paslaugų poreikius, asmenų su negalia, senyvo amžiaus asmenų socialinės globos poreikius. Šie vertinimai yra svarbūs skiriant socialines paslaugas, siunčiant asmenis apgyvendinimui į socialinės globos namus. Jie atliekami vadovaujantis Asmens (šeimos) socialinių paslaugų poreikio nustatymo ir skyrimo tvarkos aprašu bei Senyvo amžiaus asmens bei suaugusio asmens su negalia socialinės globos poreikio nustatymo metodika, patvirtinta SADM ministro 2006 m. balandžio 5 d. įsakymu Nr. A1-211 (su aktualiais pakeitimais). Vertinant asmens socialinių paslaugų poreikį prioritetas teikiamas alternatyvioms ilgalaikei socialinei globai paslaugoms, teikiamoms bendruomenėje: socialinei priežiūrai, dienos socialinei globai asmens namuose ar dienos centre bei trumpalaikei socialinei globai institucijoje.

**5.1.3. Socialinių paslaugų įstaigos neįgaliems ir senyvo amžiaus asmenims:**

**5.1.3.1. Pasvalio socialinių paslaugų centras** (toliau – Paslaugų centras) – Pasvalio rajono savivaldybės biudžetinė įstaiga, teikianti bendrąsias, specialiąsias socialines ir kitas paslaugas. Paslaugų centro struktūrą sudaro padaliniai, kurių 3 teikia paslaugas senyvo amžiaus, neįgaliems asmenims: Institucinės socialinės globos padalinys, Pagalbos namuose padalinys, Dienos užimtumo padalinys, jų veiklą nustato Paslaugų centro direktoriaus patvirtinti padalinių nuostatai.

**5.1.3.1.1. Institucinės socialinės globos padalinys** organizuoja ir teikia ilgalaikės, trumpalaikės socialinės globos paslaugas senyvo amžiaus, neįgaliems asmenims. 2019 m. ilgalaikės, trumpalaikės socialinės globos kaina vienam paslaugų gavėjui su sunkia negalia – 690,00 Eur, senyvo amžiaus ir neįgaliam paslaugų gavėjui – 590,00 Eur per mėnesį. Duomenys apie paslaugų gavėjus pateikiami 8 lentelėje.

8 lentelė

**Ilgalaikė, trumpalaikė socialinė globa Paslaugų centre 2017**–**2019 m.**

|  |  |  |  |
| --- | --- | --- | --- |
| Paslaugų gavėjų | 2017 | 2018 | 2019 |
| Skaičius metų pradžioje,  iš jų: su sunkia negalia | 34  8 | 37  7 | 36  9 |
| Skaičius metų pabaigoje,  iš jų: su sunkia negalia | 37  7 | 38  6 | 13  5 |
| Atvyko per metus  iš jų: su sunkia negalia | 6  - | 14  6 | 2  1 |
| Mirė per metus  iš jų: su sunkia negalia | 3  1 | 9  3 | 13  5 |

***Šaltinis:*** *Paslaugų centro ataskaitos už 2017–2019 m.*

**5.1.3.1.2. Pagalbos namuose padalinys** organizuoja ir teikia dienos socialinės globos paslaugas asmens namuose asmenims su sunkia negalia, socialinę priežiūrą – pagalbos į namus paslaugas, transporto paslaugas, specialiąsias pagalbos priemones: aprūpina techninės pagalbos priemonėmis neįgaliuosius.

Dienos socialinė globa asmens namuose 2019 m. buvo suteiktos 36 asmenims (2018 m. – 21,

2017 m. – 19) su sunkia negalia, iš jų: 1 vaikui, 4 darbingo amžiaus asmenims, 31 pensinio amžiaus asmeniui. Paslaugos teiktos nuo 2 iki 7 valandų per dieną, 5 dienas per savaitę asmens namuose. Paslauga teikiama artimųjų turintiems sunkios negalios asmenims, kurie užtikrina asmens priežiūrą nakties metu, savaitgaliais. Paslaugas teikė mobili komanda – 6 slaugos darbuotojai. Paslaugos kaina 2019 m. 504 Eur per mėnesį. Paslaugų gavėjo mokestis už dienos socialinę globą – iki 20 proc. pajamų, likusi paslaugos kainos dalis dengiama iš Valstybės biudžeto tikslinės dotacijos Savivaldybės biudžetui. Slaugos paslaugos teiktos nemokamai, jos buvo finansuojamos iš Europos Sąjungos lėšų, pagal įgyvendinama tęstinį projektą „Integrali pagalba į namus Pasvalio rajone“. Sukurta ir plėtojama kokybiška integrali pagalba (socialinės globos ir slaugos) asmenims su sunkia negalia gyvenantiems savo namuose. 2019 metai Paslaugų centro atsakingas specialistas 15 kartų tikrino šios paslaugos teikimo kokybę, surašyti apsilankymo aktai. Atlikta anketinė apklausa 18 paslaugų gavėjų.

Socialinė priežiūra: pagalbos į namus paslaugos 2019 m. buvo suteiktos 254 paslaugų gavėjams, iš jų: 96 dėl negalios, 158 dėl senatvės. Paslaugas teikė 33 darbuotojas 11 rajono seniūnijų. Pagalbos į namus paslaugų teikimo trukmė iki 10 val. per savaitę, dažnumas iki 5 kartų per savaitę. Už pagalbos į namus paslaugas 2019 m. mokėjo 231 asmuo, nemokamai paslaugos teiktos 23 asmenims, nes jų pajamos neviršijo 2VRP dydžių per mėnesį. Duomenys pateikiami 9 lentelėje.

9 lentelė

**Pagalbos į namus paslaugos kaina, paslaugų gavėjų sumokėtas mokestis 2017**–**2019 m.**

|  |  |  |  |  |
| --- | --- | --- | --- | --- |
| Metai | Pagalbos į namus gavėjai | Lankomosios  priežiūros  darbuotojai | Paslaugų gavėjų sumokėtas mokestis  per metus/Eur | 1 paslaugos gavėjo  priežiūros kaina per mėn./Eur |
| 2017 m. | 181 | 31 | 22414,43 Eur | 100 Eur |
| 2018 m. | 197 | 32 | 28455,73 Eur | 100 Eur |
| 2019 m. | 254 | 33 | 39447,63 Eur | 142 Eur |

***Šaltinis:*** *Paslaugų centro veiklos ataskaitos už 2017–2019 m.*

Vadovaujantis Lietuvos Respublikos darbo kodekso 144 str. 8 dalimi 2019 metais lankomosios priežiūros darbuotojams, kurių darbo vieta yra ne Paslaugų centre, ir kurie į paslaugų gavėjų namus vyko savo transportu, iš dalies kompensuotos transporto išlaidos. Duomenys apie darbuotojų ir paslaugų gavėjų pasiskirstymą pagal seniūnijas pateikiami 10 lentelėje.

10 lentelė

**Lankomosios priežiūros darbuotojų pasiskirstymas pagal seniūnijas 2017**–**2019 m.**

|  |  |  |  |  |  |  |
| --- | --- | --- | --- | --- | --- | --- |
| Seniūnijos | 2017 metai | | 2018 metai | | 2019 metai | |
| Paslaugų  gavėjai | Darbuotojai | Paslaugų  gavėjai | Darbuotojai | Paslaugų gavėjai | Darbuotojai |
| Vaškų | 23 | 4 | 33 | 4 | 40 | 4 |
| Saločių | 14 | 3 | 11 | 3 | 13 | 3 |
| Pumpėnų | 25 | 5 | 22 | 4 | 21 | 4 |
| Pušaloto | 12 | 2 | 14 | 3 | 16 | 3 |
| Namišių | 8 | 1 | 9 | 1 | 12 | 1 |
| Krinčino | 6 | 2 | 7 | 2 | 12 | 2 |
| Daujėnų | 8 | 1 | 7 | 1 | 7 | 1 |
| Joniškėlio m. ir Joniškėlio apyl. | 32 | 4 | 32 | 4 | 44 | 4 |
| Pasvalio m. ir  Pasvalio apyl. | 53 | 9 | 62 | 10 | 89 | 11 |
| **Iš viso** | **181** | **31** | **197** | **32** | **254** | **33** |

***Šaltinis:*** *Paslaugų centro veiklos ataskaitos už 2017–2019 m.*

Per 2019 metus pagalbos namuose paslaugų teikimo kokybė buvo kontroliuojama Paslaugų centro atsakingo specialisto, surašyta 80 apsilankymo aktų. Vykdyta anketinė apklausa, apklausta 187 pagalbos į namus paslaugų gavėjai.

Specialaus transporto paslaugos teikiamos pagal poreikius asmenims, kurie dėl turimos negalios, ligos ar senatvės turi judėjimo problemų ir negali naudotis visuomeniniu ar individualiu transportu. Nuolatinio pobūdžio paslaugos 2019 m. teiktos Užimtumo centro „Viltis“ 18 neįgalių paslaugų gavėjų (2018 m. – 24, 2017 m. – 23). Už suteiktas transporto paslaugas įstaiga mokėjo pagal pateiktas sąskaitas. Vienkartinio pobūdžio paslaugomis 2019 m. pasinaudojo 31 neįgalūs rajono gyventojai (2018 m. – 33, 2017 m. – 55). Paslaugos teikiamos automobiliais, pritaikytais neįgaliesiems vežti. 2019 metais Paslaugų centras transporto paslaugoms panaudojo 17079,55 Eur (2018 m. - 19998,22 Eur , 2017 m. – 35847,18 Eur).

Neįgaliųjų aprūpinimas techninėmis pagalbos priemonėmisvyksta iš Techninės pagalbos neįgaliesiems centro prie Lietuvos Respublikos socialinės apsaugos ir darbo ministerijos Panevėžio skyriaus, pagal teikiamas Paslaugų centro paraiškas. Per 2019 m. buvo išduotos 442 (2018 m. – 406, 2017 m. – 451) techninės pagalbos priemonės. Dauguma techninių pagalbos priemonių išduodama naudotis asmenims su negalia nemokamai, pristačius į Paslaugų centrą reikiamus dokumentus. Dalinę įmoką reikia sumokėti, gaunant naują reguliuojamą lovą, čiužinį praguloms išvengti, tualetinė kėdę ar vaikštynę. 2019 metais dėl techninių pagalbos priemonių (pažastinių ir alkūninių ramentų) nuomos, kreipėsi 37 asmenys (2018 m. – 45, 2017 m. – 27). Už nuomą gauta 164 Eur. 2019 metais ramentų nuomai ir vyresniojo socialinio darbuotojo darbo užmokesčiui panaudota 11892,29 Eur.

**5.1.3.1.3. Dienos užimtumo padalinys.** Organizuoja ir teikia sociokultūrines paslaugas, maitinimo paslaugas, vykdo ir organizuoja darbinę bei švietėjišką veiklą.

Sociokultūrinės paslaugos2019 metais organizuotos ir teiktos 121 asmeniui, iš jų 79 pensinio amžiaus, 42 neįgaliesiems (2018 m. – 118, 2017 m. – 114, 2016 m. – 105), šiomis paslaugomis naudojosi ir nuolatinai Paslaugų centre gyvenantys gyventojai. Dirbo 1 socialinė darbuotoja užimtumui. Į organizuojamą sociokultūrinę veiklą įtraukiamos įvairios tikslinės klientų grupės: senyvo amžiaus asmenys, suaugę asmenys su negalia, jaunimas (praktiką atliekantys studentai, moksleiviai-savanoriai). Šių paslaugų gavėjų gyvenimo kokybė gerinama per jų laisvalaikio ir užimtumo organizavimą, taikant individualius ir grupinius užsiėmimus, pritaikant įvairias veiklos formas: darbinių ir meninių įgūdžių stiprinimas (dailė, keramika, tekstilė, vėlimas, darbai iš odos, ansamblių „Dainuojančios širdys“ ir „Draugai“ veikla), kompiuterinio raštingumo mokymas, sveikatos stiprinimo ir sporto užsiėmimai (treniruokliai, tenisas, biliardas, šaškės, šachmatai, mankštos). Per 2019 metus keramikos užsiėmimai vyko 119 kartų, dailės terapija 12 kartų, rankdarbių 9 kartus, kompiuterių užsiėmimai 30 kartų, užsiėmimai biliardo salėje 429 kartus, ansamblių veikla 105 kartus. Organizuotos parodos bei išvykos. Sociokultūrinės paslaugos teiktos nemokamai.

Maitinimo paslauga2019 m. buvo teikiama 37 Paslaugų centro ilgalaikės, trumpalaikės socialinės globos paslaugų gavėjams. Maistas gaminamas ir pristatomas 25 Užimtumo centro „Viltis“ paslaugų gavėjams. Buvo ruošiami ir pristatomi karšti pietūs 25 pagalbos į namus ir dienos socialinės globos namuose paslaugų gavėjams. Pagal gydytojų rekomendacijas ir poreikį organizuojamas dietinis maitinimas.

**Paslaugų plėtros projektai**. 2019 m. įgyvendintas projektas *„Socialinių paslaugų infrastruktūros plėtra Pasvalio rajone“*. Bendras projekto biudžetas 236060,0 Eur (182725,26 Eur ES lėšos, 53334,26 Eur Savivaldybės lėšos). Vykdomo projekto metu ant esamo ūkio dalies pastato pastatytas antras aukštas, į kurį 2020 m. bus perkeltas dienos centras iš pagrindinio pastato. Tokiu būdu bus išplėsta šių paslaugų įvairovė ir suteikta galimybė dienos užimtumo centrą naujai įrengtose patalpose lankyti ir paslaugomis pasinaudoti 120 pensinio amžiaus, neįgalių asmenų. Iškėlus dienos centrą, pagrindiniame Paslaugų centro pastate bus padidintos 5 vietos trumpalaikei socialinei globai.

2016–2019 m. įgyvendinamas projektas *„Integrali pagalba į namus Pasvalio rajone“,* finansuojamas iš Europos Sąjungos lėšų. Projekto įgyvendinimo metu iš ES lėšų mokamas slaugos darbuotojams darbo užmokestis ir vykdomi jiems kvalifikacijos kėlimo kursai. Per visą projekto laikotarpį įsigytos dvi transporto priemonės, techninės pagalbos priemonės, slaugos licencija. Sukurtos dvi mobilios komandos, kurios teikia socialinės globos ir slaugos paslaugas Pasvalio rajono gyventojams, kuriems yra nustatyta nuolatinė slauga ir jiems reikalinga pagalba.

**Socialinių paslaugų kokybės įvertinimo projektas**. Paslaugų centras dalyvauja Europos socialinio fondo finansuojamame projekte *„Socialinių paslaugų kokybės gerinimas, taikant EQUASS kokybės sistemą“* Europos socialinių paslaugų kokybės užtikrinimo sistema (EQUASS) yra Europos reabilitacijos platformos iniciatyva. EQUASS iniciatyva siekiama socialinių paslaugų sektoriaus plėtros, skatinant paslaugų teikėjus gerinti kokybę, nuolat tobulėti, mokytis ir vystytis, kas paslaugų vartotojams visoje Europoje būtų garantuotos kokybiškos paslaugos. Paslaugų centras įgyvendino EQUASS diegimo planą. Atliekamas vidaus kokybės auditas. 2021 metais planuojamas išorės auditas, kurio metu bus nustatyta ar Paslaugų centrui suteikti EQUASS kokybės standartą.

**5.1.3.2. Pasvalio rajono sutrikusio intelekto žmonių užimtumo centras „Viltis“** (toliau – Užimtumo centras „Viltis“) socialinių paslaugų biudžetinė įstaiga, teikianti dienos ir trumpalaikės socialinės globos paslaugas institucijoje suaugusiems asmenims su negalia. Dienos socialinės globos paslaugos teikiamos nuo 3 val. iki 5 dienų per savaitę, trumpalaikės socialinės globos paslaugos – iki 5 parų per savaitę. Paslaugos teikiamos įvertinus paslaugų gavėjų poreikius, savarankiškumo lygį. Užimtumo centre „Viltis“ suformuotos paslaugų gavėjų grupės, kiekviena grupe rūpinasi socialiniai darbuotojai. Išanalizavus kiekvieno paslaugų gavėjo socialinius įgūdžius, asmeniui sudaromas individualius socialinės globos planas. Pagrindinis principas, planuojant ir teikiant pagalbą, paslaugas, yra paslaugų gavėjo savarankiškumo ugdymas, motyvacijos pačiam atlikti įvairias veiklas palaikymas, skatinimas, didinimas. Didelis dėmesys skiriamas paslaugų gavėjų poreikiams tenkinti, saviraiškai, užimtumui ir laisvalaikiui. Duomenys apie paslaugų gavėjus pateikiami 11 lentelėje.

11 lentelė

**Dienos, trumpalaikės socialinės globos paslaugų gavėjai 2017**–**2019 m.**

|  |  |  |  |
| --- | --- | --- | --- |
| Paslaugos pavadinimas | 2017 m. | 2018 m. | 2019 m. |
| **Dienos socialinė globa** | | | |
| Paslaugų gavėjų skaičius metų pradžioje,  iš jų: su sunkia negalia | 17  12 | 17  12 | 16  12 |
| Paslaugų gavėjų skaičius metų pabaigoje,  iš jų: su sunkia negalia | 17  12 | 16  12 | 17  12 |
| **Trumpalaikė socialinė globa** | | | |
| Paslaugų gavėjų skaičius metų pradžioje,  iš jų: su sunkia negalia | 12  8 | 12  8 | 13  8 |
| Paslaugų gavėjų skaičius metų pabaigoje,  iš jų: su sunkia negalia | 12  8 | 12  7 | 12  7 |

***Šaltinis:*** *Užimtumo centras „Viltis“ veiklos ataskaitos už 2017–2019 m..*

Duomenys apie 2019 m. gautas ir panaudotas lėšas Užimtumo centro „Viltis“ paslaugoms teikti pateikiami 12 lentelėje.

12 lentelė

**Užimtumo centro „Viltis“ 2019 m. gautos ir panaudotos lėšos**

|  |  |  |  |  |  |
| --- | --- | --- | --- | --- | --- |
| Socialinės globos rūšis | Gavėjų skaičius | Valstybės biudžeto  tikslinės dotacijos  (Eur) | Savivaldybės biudžetas (Eur) | Surinkta mokesčio iš paslaugų gavėjų  (Eur) | Iš viso, (Eur) |
| Dienos socialinė globa | 17 | 114,9 | 23,8 | 12,0 | 150,7 |
| Trumpalaikė socialinė globa | 13 | 82,7 | 31,2 | 17,5 | 131,4 |
| Iš viso: | 30 | 197,6 | 55,0 | 29,5 | 282,1 |

***Šaltinis:*** *Užimtumo centras „Viltis“ veiklos ataskaita už 2019 m.*

**Projektinė veikla.**

Užimtumo centras dalyvavo Pasvalio rajono savivaldybės visuomenės sveikatos rėmimo specialiosios programos priemonių projektų finansavimo atrankos konkurse. *Projektui „Mokomės gyventi sveikai“* buvo skirta 1100 Eur. Iš projekto lėšų 2 kartus per metus (pavasarį ir rudenį) po 5 seansus Užimtumo centro paslaugų gavėjai lankėsi VšĮ Pasvalio PASPC Druskų kambaryje, atlikti viso kūno masažai 4 sunkią negalią turintiems paslaugų gavėjams, lankytasi baseine. Projekto tikslas – skatinti sutrikusio intelekto asmenis ar jų globėjus/rūpintojus rūpintis savo ar savo globotinių sveikata, suteikti žinių apie psichinės sveikatos stiprinimą, sveikos gyvensenos ugdymą, fizinio aktyvumo naudą, sveiką mitybą ir jos reikšmę žmogaus organizmui, tuberkuliozės ir užkrečiamų ligų prevenciją.

**5.1.3.3.** **Pasvalio „Riešuto“ mokyklos Socialinės globos padalinys** – socialinių paslaugų padalinys, teikiantis dienos ir trumpalaikės socialinės globos paslaugas institucijoje vaikams ir jaunuoliams, turintiems sunkią negalią, nuo 7 iki 29 metų. Paslaugų teikimo trukmė, dažnumas: dienos socialinė globa – nuo 3 val. per dieną iki 5 dienų per savaitę, trumpalaikė socialinė globa – iki 5 parų per savaitę. Paslaugos teikiamos įvertinus paslaugų gavėjų poreikius, savarankiškumo lygį, pagal kiekvienam vaikui sudarytus individualius socialinės globos planus. Įstaiga turi licenciją – Institucinė socialinė globa (dienos) vaikams su negalia, suaugusiems asmenims su negalia, senyvo amžiaus asmenims. 2019 m. socialinės globos paslaugas gavo 12 paslaugų gavėjų, iš jų 8 dienos, 4 trumpalaikės socialinės globos paslaugas. Duomenys apie paslaugų gavėjus pateikiami 13 lentelėje.

13 lentelė

**Dienos, trumpalaikės, ilgalaikės socialinės globos paslaugų gavėjai 2017**–**2019 m.**

|  |  |  |  |
| --- | --- | --- | --- |
| Paslaugos pavadinimas | 2017 m. | 2018 m. | 2019 m. |
| **Dienos socialinė globa** | | | |
| Paslaugų gavėjų skaičius metų pradžioje,  iš jų: su sunkia negalia | 6  6 | 6  6 | 6  6 |
| Paslaugų gavėjų skaičius metų pabaigoje,  iš jų: su sunkia negalia | 6  6 | 6  6 | 8  7 |
| **Trumpalaikė socialinė globa** | | | |
| Paslaugų gavėjų skaičius metų pradžioje,  iš jų: su sunkia negalia | 6  6 | 4  4 | 5  5 |
| Paslaugų gavėjų skaičius metų pabaigoje,  iš jų: su sunkia negalia | 6  6 | 4  4 | 4  3 |
| **Ilgalaikė socialinė globa** (iki 2018-07-02) | | | |
| Paslaugų gavėjų skaičius metų pradžioje,  iš jų: su sunkia negalia | 3  3 | 4  3 | -  - |
| Paslaugų gavėjų skaičius metų pabaigoje,  iš jų: su sunkia negalia | 4  3 | 0  0 | -  - |

***Šaltinis:*** *Pasvalio „Riešuto“ mokyklos veiklos ataskaitų duomenys.*

Duomenys apie 2019 m. gautas ir panaudotas lėšas Pasvalio „Riešuto“ mokyklos Socialinės globos padalinio paslaugoms teikti pateikiami 14 lentelėje.

14 lentelė

**Pasvalio „Riešuto“ mokyklos Socialinės globos padaliniui 2019 m. gautos ir panaudotos lėšos**

|  |  |  |  |  |  |
| --- | --- | --- | --- | --- | --- |
| Socialinės globos rūšis | Gavėjų skaičius | Valstybės biudžeto  lėšos  (Eur) | Kitų savivaldybių biudžeto lėšos (Eur) | Surinkta mokesčio iš paslaugų gavėjų  (Eur) | Iš viso  (Eur) |
| Dienos socialinė globa | 8 | 82200 | 10556 | 12000 | 104756 |
| Trumpalaikė socialinė globa | 4 |
| **Iš viso:** | **12** | **82200** | **10556** | **12000** | **104756** |

*Šaltinis: Pasvalio „Riešuto“ mokyklos veiklos ataskaita už 2019 m., Skyriaus duomenys*

**5.1.3.4. Viešosios įstaigos Pasvalio ligoninės Socialinės globos padalinys** yra 27 vietų struktūrinis padalinys (16 Pasvalio mieste, 11 Joniškėlio mieste), neturintis atskiro juridinio statuso, kuriame teikiama trumpalaikė ir ilgalaikė socialinė globa asmenims su sunkia negalia, kuriems nustatytas specialusis poreikis slaugai. Trumpalaikės socialinės globos teikimo trukmė – iki 6 mėn. per kalendorinius metus, ilgalaikės – neterminuotai. Per 2019 m. trumpalaikės ir ilgalaikės socialinės globos paslaugomis pasinaudojo 45 asmenys (2018 m. – 41, 2017 m. – 38, 2016 m. – 37), iš jų: 32 ilgalaikės, 13 trumpalaikės socialinės globos paslaugomis. Paslaugos kompensuojamos iš Valstybės biudžeto tikslinės dotacijos Savivaldybės biudžetui socialinei globai asmenims su sunkia negalia, sudarant individualią kiekvienam asmeniui lėšų kompensavimo sutartį su VšĮ Pasvalio ligonine. Už suteiktas paslaugas 80 proc. pajamų ir 100 proc. slaugos tikslinės kompensacijos moka pats paslaugų gavėjas. Vieno paslaugų gavėjo išlaikymo kaina 2019 m. buvo 795 Eur per mėnesį (2018 m. – 770 Eur, 2017 m. – 770 Eur). Duomenys pateikiami 15 lentelėje.

15 lentelė

**VšĮ Pasvalio ligoninės Socialinės globos padalinio 2019 m. gautos ir panaudotos lėšos**

|  |  |  |  |  |  |
| --- | --- | --- | --- | --- | --- |
| Socialinės globos rūšis | Gavėjų skaičius | Valstybės biudžeto  tikslinė dotacija  (Eur) | Surinkta mokesčio iš paslaugų gavėjų  (Eur) | Savivaldybės biudžetas (Eur) | Iš viso, (Eur) |
| Trumpalaikė socialinė globa | 13 | 70138 | 147662 | 0,00 | 217800 |
| Ilgalaikė socialinė globa | 32 |
| **Iš viso:** | **45** | **70138** | **147662** | **0,00** | **217800** |

*Šaltinis: Skyriaus duomenys*

**5.1.3.5. Socialinė globa neįgaliems asmenims valstybės socialinės globos namuose** teikiama asmenims, turintiems proto, psichinę ar kompleksinę negalią. 2019 m. ilgalaikės ir trumpalaikės socialinės globos paslaugas valstybės socialinės globos namuose gavo 56 asmenys (2018 m. – 50, 2017 m. – 51, 2016 m. – 45), iš jų 37 asmenys su sunkia negalia, 19 asmenų su negalia. Savivaldybės administracija iš dalies kompensuoja socialinės globos paslaugas institucijoje asmenims su negalia. Už šias paslaugas apmokama pagal ilgalaikės socialinės globos lėšų kompensavimo sutartis. 2019 m. 37 asmenims (2018 m. – 39) su sunkia negalia paslaugos buvo kompensuojamos iš Valstybės biudžeto tikslinės dotacijos socialinei globai Savivaldybės biudžetui, valstybės biudžeto specialiosios tikslinės dotacijos lėšos Savivaldybės biudžetui sudaro skirtumą tarp socialinės globos kainos ir asmens pajamų. 2019 m. 19 asmenų (2018 m. – 20), neturinčių sunkios negalios, dalinis išlaikymas socialinės globos įstaigose buvo finansuojamas iš Savivaldybės biudžeto. Savivaldybės biudžeto lėšos sudarė skirtumą tarp socialinės globos kainos ir asmens pajamų.

Išsamūs duomenys apie paslaugų gavėjų pasiskirstymą įstaigose pateikiami 16 ir 17 lentelėse.

16 lentelė

**Ilgalaikės socialinės globos paslaugų gavėjai valstybės socialinės globos namuose**

**2019 metais**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil.  Nr. | Socialinės globos namų pavadinimas | Asmenys su negalia, iš jų: | | | Asmenys su sunkia negalia, iš jų: | | | **Bendras skaičius** |
| Pensinio amžiaus | Darbingo amžiaus | Vaikai | Pensinio amžiaus | Darbingo amžiaus | Vaikai |
| 1. | Aknystos | - | 1 | - | - | - | - | **1** |
| 2. | Skemų | - | 8 | - | 6 | 11 | - | **25** |
| 3. | Lavėnų | - | 5 | - | 6 | 5 | - | **16** |
| 4. | Jotainių | - | 1 | - | 2 | 1 | - | **4** |
| 5. | Kupiškio | - | - | - | 1 | 2 | - | **3** |
| 6. | Linkuvos | - | 1 | - | 1 | - | - | **2** |
| 7. | Vilijampolės | - | - | - | - | 1 | - | **1** |
| 8. | Ventos | - | 1 | - | - | - | 1 | **2** |
| 9. | Zarasų | - | - | - | - | 1 | - | **1** |
| 10. | „Tremtinių namai“ | 1 | - | - | - | - | - | **1** |
| **Iš viso:** | | **1** | **17** | **-** | **16** | **21** | **1** | **56** |

***Šaltinis:*** *Savivaldybės administracijos Socialinės paramos ir sveikatos skyriaus 2019 m. duomenys*

17 lentelė

**Trumpalaikės socialinės globos (iki 6 mėn. per metus) paslaugų gavėjai valstybės socialinės globos namuose 2019 metais**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil.  Nr. | Socialinės globos namų pavadinimas | Asmenys su negalia, iš jų: | | | Asmenys su sunkia negalia, iš jų: | | | **Bendras skaičius** |
| Pensinio amžiaus | Darbingo amžiaus | Vaikai | Pensinio amžiaus | Darbingo amžiaus | Vaikai |
| 1. | Skemų | - | - | - | 1 | 1 | - | **2** |
| 2. | Lavėnų | - | - | - | 2 | 2 | - | **4** |
| **Iš viso:** | | **-** | **-** | **-** | **3** | **3** |  | **6** |

***Šaltinis:*** *Savivaldybės administracijos Socialinės paramos ir sveikatos skyriaus 2019 m duomenys .*

**5.1.3.5. Socialinė globa senyvo amžiaus, neįgaliems asmenims kitose socialinės globos įstaigose**

Įstaigą, kurioje asmuo gali gauti ilgalaikę socialinę globą, pasirenka pats asmuo. Dalis paslaugų gavėjų pasirinko kitų savivaldybių, viešųjų ar privačių įstaigų teikiamas paslaugas. 2019 m. VšĮ Antavilių pensionate gyveno 2 asmenys su sunkia negalia, VšĮ „Elijos vėjarožė“ 1 asmuo su negalia.

**5.1.4. Socialinių paslaugų įstaigos vaikams, likusiems be tėvų globos, paslaugos šeimai**

**5.1.4.1. Grūžių vaikų globos namai.**

Globos namuose teikiamos apgyvendinimo, maitinimo organizavimo, aprūpinimo apranga ir avalyne, sveikatos priežiūros organizavimo, kasdienio gyvenimo įgūdžių ugdymo ir palaikymo, darbinių įgūdžių ugdymo, laisvalaikio organizavimo, informavimo, konsultavimo, tarpininkavimo ir atstovavimo paslaugos bei specialiosios paslaugos (trumpalaikė ir ilgalaikė) globa vaikams.

Įstaigos veikla organizuojama šeimynų principu. Įsteigtos dvi šeimynos, kuriose gyvena 12 vaikų. Vaikai šeimynose apgyvendinami pirmiausia atsižvelgiant į jų giminystės ryšius – siekiama, kad šeimynose pirmiausia apsigyventų broliai ir seserys.

Globotiniams nuo 7 m. kiekvieno mėnesio pradžioje mokami kišenpinigiai, vadovaujantis Grūžių VGN kišenpinigių mokėjimo globotiniams tvarkos aprašu, patvirtintu, Grūžių VGN direktoriaus 2019 m. spalio 30 d. įsakymu Nr. V-116. Vaikai kartu su šeimynų socialiniais darbuotojais planuoja savo pajamas ir išlaidas, mokomi racionaliai elgtis su pinigais, planuoti biudžetą ir išlaidas, mokosi naudotis banko kortelėmis, elektronine bankininkyste.

Gyvendami šeimynose, vaikai gaminasi maistą, mokomi skalbti, išsilyginti ir prižiūrėti savo drabužius, palaikyti švarą gyvenamoje aplinkoje.

Globotiniai aprūpinami reikalinga apranga ir avalyne, atsižvelgiant į metų laiką, vaiko lytį, amžių ir jų pageidavimus, vadovaujantis Pasvalio rajono savivaldybės tarybos „Dėl maitinimo, patalynės, ir aprangos normatyvų patvirtinimo“ 2019 m. kovo 20 d. sprendimu Nr. T1- 48.

(Patalynės ir aprangos išlaidų finansinis normatyvas vienam socialinės globos gavėjui mėnesiui – 54,00 Eur) Sudaroma galimybė pačiam globotiniui parduotuvėje išsirinkti norimą drabužį ar avalynę, ugdomas vaiko skonis, sudaromos galimybės išreikšti savo individualumą, nuostatas ir vertybes.

Kiekvieno vaiko poreikiai atsispindi individualios socialinės globos plane (ISGP), kuriame kiekvieno globotinio galios ir sunkumai yra vertinami, kaip bendra vaiko asmenybę sudaranti visuma, parenkami tiksliausi individualizuoti būdai, metodai ir korekcijos priemonės. Sudarant individualų socialinės globos planą atsižvelgiama į vaiko nuomonę, jo gebėjimus ir gabumus, situaciją vaiko šeimoje, vaiko ypatumus, susijusius su jo amžiumi ir branda, lytimi ir siekiama įtraukti jo tėvus ir globėjus. Plane numatoma, kokios bus teikiamos paslaugos, kokia reikalinga pagalba, ar vaikui būtina pritaikyti aplinką specialiesiems poreikiams tenkinti ir kt. Individualus globos planas nuolat pildomas ir jame atsispindi vaiko raidos, augimo ir vystymosi būklė.

2019 m. Globos namai, kaip partneris dalyvauja Savivaldybės vykdomame projekte „Bendruomeninių vaikų globos namų steigimas ir vaikų dienos centrų tinklo plėtra Pasvalio rajono savivaldybėje“ pagal priemonę Nr. 08.1.1-CPVA-V-427 „Institucinės globos pertvarka: investicijos į infrastruktūrą“. Projekto metu numatoma įsigyti du gyvenamuosius namus, į kuriuos persikels gyventi Grūžių vaikų globos namų globotiniai.

**Šeimos krizių centras** – Grūžių vaikų globos namų padalinys, teikiantis specialiąsias socialines paslaugas: laikiną apnakvindinimą, psichosocialinę pagalbą, socialinių įgūdžių ugdymą ir palaikymą, laikiną apgyvendinimą.

Per 2019 m. buvo suteiktos socialinės priežiūros paslaugos 75 asmenims (23 suaugusiems ir 52 vaikams).

Šeimos krizių centras paslaugų gavėjams teikė intensyvią pagalbą ir priežiūrą, ugdė ir palaikė socialinius, kasdieninio gyvenimo, asmens higienos, darbinius, maisto gaminimo. įgūdžius. Skatino pozityvų šeimos narių bendravimą, šeimos krizių centro gyventojų bendravimą ir bendradarbiavimą. Visus metus buvo organizuojama teisinė, medicininė pagalba paslaugų gavėjams ir jų vaikams. Reikalui esant, buvo nukreipiami specialistų konsultacijoms. Šeimos krizių centre gyventojams kuriama gyvenamoji aplinka: saugi ir palaikanti, jauki ir patogi, kuo artimesnė namų aplinkai. Šeimos gyveno atskiruose kambariuose, kurie apstatyti būtiniausiais baldais, elektriniais buities prietaisais. Paslaugų gavėjų patogumui įrengta moderni virtuvė, kurioje yra visi reikalingi baldai, elektriniai prietaisai, indai ir maisto gaminimo įrankiai. Veikia skalbykla, kurioje yra pakankamai skalbimo ir džiovinimo įrangos. Šeimos krizių centre įrengtas žaidimų kambarys su televizoriumi, kompiuteriais, knygomis ir vaikų žaislais. Moterys gali mokytis megzti, siuvinėti, siūti. Visus metus buvo organizuojamas turiningas šeimų laisvalaikis: išvykos, renginiai, švenčių ir įsimintinų dienų paminėjimas, įvairios veiklos poilsio zonose (stalo žaidimai, dailės terapija, pokalbiai ir diskusijos) Aktyviai naudojamasi vietinės mokyklos sporto sale, kaimo biblioteka, dalyvaujama kaimo bendruomenės gyvenime. Trys šeimos krizių centre gyvenančios moterys mokosi dieniniuose mokymo centrų skyriuose, visi vaikai nuo 3 metų amžiaus lanko ikimokyklines vaikų ugdymo įstaigas. Teikiamos pavėžėjimo paslaugos. Paslaugų gavėjams buvo užtikrinta psichologinė pagalba, vyko pozityvios tėvystės užsiėmimai, sudarytos sąlygos asmenų ir jų vaikų saugumui, teisių ir teisėtų interesų apsaugai. Organizuojamos šeimų savipagalbos grupės (ne rečiau kaip 1 kartą per mėnesį), nuolat vyksta individualus darbas su paslaugų gavėjais: tai individualūs pokalbiai, socialinio darbuotojo konsultacijos (ne mažiau kaip 2 konsultacijos per savaitę).

Nuo 2018 m. liepos 2 d Šeimos krizių centras vykdė projektą „Tvaraus perėjimo nuo institucinės globos prie šeimoje ir bendruomenėje teikiamų paslaugų sistemos sąlygų sukūrimas Lietuvoje“. Projekto tikslas – teikti socialinės priežiūros paslaugas besilaukiančioms moterims, kurios dėl įvairių priežasčių negali ar nepajėgia savarankiškai gyventi savo būste ar jo susirasti, motinoms su vaikais, neturinčioms pastovios gyvenamosios vietos, atsidūrusioms socialinės rizikos ar/ir krizinėje situacijoje, neturinčioms reikiamų motinystės bei socialinių įgūdžių savarankiškam gyvenimui.

Nuo 2018-07-02 Šeimos Krizių centre socialinės priežiūros paslaugos buvo suteiktos 16 moterų ir 36 vaikams iš Pasvalio, Kupiškio Panevėžio rajonų. Iš 16 apsigyvenusių moterų 4 turėjo protinę negalią, 2 moterys į Šeimos krizių centrą atvyko besilaukdamos. Paslaugas gavo 12 moterų ir 27 vaikai iš Pasvalio rajono, 1 moteris ir 2 vaikai iš Panevėžio rajono, 3 moterys ir 7 vaikai Kupiškio rajono. Paslaugas teikė 1 socialinis darbuotojas, 5 socialinių darbuotojų padėjėjai.

Projekto trukmė 2018-07-02–2019-12-03. Iš projekto socialinės priežiūros paslaugoms 2019 m. skirta 18805,33 Eur (darbo užmokesčiui, transporto išlaikymui, komandiruotėms, kvalifikacijos kėlimui, baldų įsigijimui: 6 spintos, 4 komodos, 1 sofa, 4 televizoriai, 4 šaldytuvai, 7 dėžės skalbiniams, 17 dėžių daiktams, 4 kambariams atliktas einamasis remontas).

**5.1.4.2. Šeimynos**. Administracija yra sudariusi sutartis dėl Socialinės globos teikimo ir finansavimo šeimynoje su 2 šeimynomis:

Nijolės Navickienės šeimynoje globojama 10 Pasvalio rajono savivaldybės tėvų globos netekusių vaikų. Finansavimas skiriamas iš Valstybės ir Savivaldybės biudžeto. 2019 m. vieno globojamo vaiko šioje šeimynoje išlaikymo kaina – 433,17 Eur (2017 m. – 399 Eur, 2018 m. – 424,00 Eur) per mėn., iš jų 304,00 Eur iš Valstybės biudžeto.

Gražinos Grigaliūnienės šeimyna– globojamas 1 Pasvalio rajono savivaldybės tėvų globos netekęs vaikas. Finansavimas skiriamas iš Valstybės ir Savivaldybės biudžeto. 2019 m. vieno globojamo vaiko per mėnesį išlaikymas šioje šeimynoje kainavo 411,64 Eur (2017 m. – 360 Eur, 2018 m. – 396 Eur), iš jų 304,00 Eur iš Valstybės biudžeto.

**5.1.4.3. Vaikų, laikinai netekusių tėvų globos, globa šeimose.**

**5.1.4.3.1. Pasvalio socialinių paslaugų centro globos centro padalinys**

Globos centro padalinio (toliau – Globos centras) tikslas, kad tėvų globos netekusiems ir įvaikintiems vaikams bei budintiems globotojams, globėjams, įtėviams ar asmenims, ketinantiems jais tapti, būtų prieinama ir suteikiama reikalinga konsultacinė, psichosocialinė, teisinė ir kita pagalba siekiant tinkamo vaiko, įvaikio ugdymo ir auklėjimo šeimai artimoje aplinkoje.

Globos centras veiklą pradėjo 2018 metais balandžio mėn. Pasirašyta jungtinės veiklos (partnerystės) sutartis įgyvendinant vaikų gerovės ir saugumo didinimo, paslaugų šeimai, globėjams (rūpintojams) kokybės didinimo bei prieinamumo plėtros projektą. Sutartis pasirašyta su Valstybės vaiko teisių apsaugos ir įvaikinimo tarnyba prie Socialinės apsaugos ir darbo ministerijos, Pasvalio rajono savivaldybės administracija ir Paslaugų centru. Projektas įgyvendinamas 36 mėnesiams, suma 117257 Eur. Iš ES projekto lėšų įdarbinti 2 darbuotojai (socialinis darbuotojas ir psichologas), nupirktas automobilis, įrengtos 2 darbo vietos (baldai, kompiuterinė įranga). 2 socialiniai darbuotojai (globos koordinatoriai) ir 2 socialiniai darbuotojai (0,5 etato) atestuoti pagal globėjų ir įtėvių mokymo ir konsultavimo (GIMK), kurie vedė mokymus globėjams ir budintiems globotojams, įdarbintiems Savivaldybės biudžeto lėšomis.

2019 metais panaudota lėšų: darbo užmokesčiui 23800,00 Eur, „Sodra“ 4000,0 Eur, komandiruotės 900,0 Eur, kvalifikacija 100,0 Eur, paslaugoms (mokėjimai budintiems globotojams ir globotiniams) 28618,16 Eur. Iš viso 53748,86 Eur. Duomenys apie Globos centro vykdytą veiklą 2018–2019 m. pateikiami 18 lentelėje.

18 lentelė

**Globos centro vykdyta veikla 2018-2019 m.**

|  |  |  |  |
| --- | --- | --- | --- |
| Eil. Nr. | Globos centro vykdoma veikla | 2018 m. | 2019 m. |
| 1. | Globėjų (rūpintojų) skaičius | 45 asmenys | 47 asmenys |
| 2. | Globojami vaikai | 65 vaikai | 61 vaikas |
| 2.1. | Vaikai gyvenantys pas globėjus giminaičius | 35 vaikai | 25 vaikai |
| 2.2. | Vaikai gyvenantys pas globėjus nesusijusius giminystės ryšiais | 30 vaikų | 36 vaikai |
| 3. | Šeimyna | 1 | 1 |
| 3.1. | Šeimynoje gyvenantys vaikai | 10 vaikų | 10 vaikų |
| 4. | Budintys globotojai | 2 asmenys | 2 asmenys |
| 4.1. | Vaikai gyvenantys pas budinčius globotojus | 3 vaikai | 6 vaikai |
| 5. | Mokymuose dalyvavo | 8 asmenys | 22 asmenys |
| 6. | Pagrindiniai mokymai | 4 asmenys | 11 asmenų |
| 7. | Specializuoti mokymai | 3 asmenys | 1 asmuo |
| 8. | Tęstiniai mokymai | - | 9 asmenys |
| 9. | Teigiamos išvados | 5 | 8 |
| 10. | Neigiamos išvados | - | 1 |
| 11. | Išvados dėl svečiavimosi | - | 5 |
| 12. | Parengti straipsniai laikraštyje „Darbas“ | 7 straipsniai | 3 straipsniai,  15 skelbimų |
| 13. | Konsultavimo paslaugos | 179 kartai | 296 kartai |
| 14. | Informavimo paslaugos | 198 kartai | 300 kartai |
| 15. | Viešinimas | Buvo vykdomas | 15 |
| 16. | Pagalbos plano sudarymo posėdis | 7 | 11 |
| 17. | Savitarpio pagalbos grupės | 3 | 12 |
| 18. | Asmenys dalyvavę savitarpio pagalbos grupėse | 11 | 22 |

Iš pateiktų duomenų matyti, kad 2019 metais Globos centro veikla buvo viešinama 15 kartų, globos centro darbuotojos vyko į mokyklas, darželius, kitas įstaigas ir organizacijas. Dėl Globos centro socialinių darbuotojų kaitos (2019 m. darbo sutartys nutrauktos dviem darbuotojoms, viena darbuotoja išėjo motinystės atostogų ir naujai priimti du darbuotojai) viešinimo veikla nebuvo aktyviai vykdoma, todėl globėjų (rūpintojų) skaičius padidėjo tik 2 asmenimis. 22 asmenims organizuoti globėjų ir įtėvių mokymai (GIMK), tai yra 14 asmenų daugiau nei 2018 metais. Mokymus baigė 2 budinčios globotojos. Globos centro psichologė individualias konsultacijas suteikė 34 globojamiems vaikams – 162 kartus ir 12 individualių konsultacijų gavo budintys globotojai ir globėjai, jiems konsultacijos suteiktos 73 kartus. Siekiant psichologinės pagalbos prieinamumo ir pasiekiamumo Globos centro psichologė teikė pagalbą kuo arčiau šeimos gyvenamosios vietos: asmens namuose, mokyklose, darželiuose. Psichologo paslaugos, ne Globos centro patalpose suteiktos 34 kartus, jas gavo 18 vaikų ir 13 kartų 5 suaugę asmenys. Vestos 12 savitarpio pagalbos grupės, juose dalyvavo 22 asmenys. Savitarpio pagalbos grupės vestos ir Grūžių vaikų namų darbuotojams, bendras grupių skaičius 12, bendras dalyvavusių asmenų skaičius 17.

**5.1.4.3.2. Pasvalio socialinių paslaugų centro darbo su šeimomis padalinys**

Darbo su šeimomis padalinys organizuoja ir teikia socialinės priežiūros šeimai paslaugas, taikant atvejo vadybą teisės aktų nustatyta tvarka.Vykdo atvejo vadybos taikymo ir inicijavimo, atvejo nagrinėjimo, pagalbos šeimai poreikių vertinimo, pagalbos plano sudarymo ir įgyvendinimo, šeimos stebėsenos, pagalbos plano peržiūros, atvejo vadybos proceso užbaigimo, atvejo vadybos koordinavimo funkcijas savivaldybėje.

Šiame padalinyje dirba 14 socialinių darbuotojų (3 vaiko priežiūros atostogose) ir 4 atvejo vadybininkai. 2019 m. gruodžio duomenims vienam atvejo vadybininkui vidutiniškai teko apie 30 atvejų, socialinis darbuotojas darbui su šeimomis, vidutiniškai dirbo su 11 šeimų. Darbui su šeimomis padalinys (darbuotojų atlyginimai ir kvalifikacija) finansuojamas iš Valstybės skirtų dotacijų. 2019 m. Iš Valstybės skirtų dotacijų išleista, darbo užmokesčiui ir „Sodrai“ – 237500,00 Eur, kvalifikacijai 5200,0 Eur. Iš Savivaldybės biudžeto lėšų finansuojamos transporto 9840,37 Eur ir telefono išlaidos – 363,0 Eur. Duomenys apie darbo su šeimomis padalinio veiklą 2018–2019 m. pateikiami 19 lentelėje.

19 lentelė

**Darbo su šeimomis padalinio veikla 2018-2019 m**.

|  |  |  |
| --- | --- | --- |
| Eil. Nr. | 2018 m. gruodžio 31 d. | 2019 m. gruodžio 31 d. |
| 1. | Nagrinėti atvejai 179 (šeimos) | Nagrinėti atvejai 175 (šeimos) |
| 2. | Užbaigti atvejai (socialinės paslaugos nebeteikiamos) – 36 (šeimos) | Užbaigti atvejai (socialinės paslaugos nebeteikiamos) 59 (šeimos) |
| 3. | Riziką patiriančių šeimų –143,  šeimose auga 365 nepilnamečiai vaikai | Riziką patiriančių šeimų – 116,  šeimose auga 271 nepilnamečiai vaikai |
| 4. | Surašyti protokolai – 51  Papildyti pagalbos planai-55 kartus  (170 šeimų) | Surašyti protokolai – 92  Papildyti pagalbos planai-302 kartus (175 šeimų) |
| 5. | Apgyvendintos 4 moterys su nepilnamečiais vaikais Grūžių vaikų globos namų Šeimos krizių centre | Apgyvendintos 10 moterų su nepilnamečiais vaikais Grūžių vaikų globos namų Šeimos krizių centre |
| 6. | 4 vaikams nustatyta laikinoji globa:  1) 1 grąžintas į šeimą,  2) 1 pas budinčią globotoją,  3) 2 Grūžių vaikų globos namuose.  *2018 m. visi vaikai grįžo į šeimas.* | 9 vaikams nustatyta laikinoji globa:  1) 9 vaikai pas budinčius globotojus, trijose budinčių globotojų, globėjų šeimose. |
| 7. | Transporto pagalba rajono ribose šeimoms suteikta 461 kartą, už rajono ribų 38 kartus. | Transporto pagalba rajono ribose šeimoms suteikta 534 kartų, už rajono ribų – 53 kartus |
| 8. | Socialinės priežiūros paslaugų, riziką patiriančioms šeimoms suteikta 5799 kartus | Socialinės priežiūros paslaugų, riziką patiriančioms šeimoms suteikta 10560 kartų |
| 9. | **Inicijuota ir suteikta:**  1) parama maisto produktais 12 šeimų;  2) apranga, avalyne, patalyne, buitine technika, baldais, įrengiant sanitarinius mazgus, kūdikio priežiūros reikmenimis (vežimėliai, rūbeliai ir kt.) 47 šeimos;  3) išvykos, edukacijos (Pasvalio krašto muziejus, Anykščiai, Ryga) – dalyvavo 30 vaikai;  4) Paslaugų gavėjai įtraukiami į „Laikas sau“ užsiėmimus, dalyvavo 0 asmenų. | **Inicijuota ir suteikta:**  1) parama maisto produktais- 19 šeimų;  2) apranga, avalyne, patalyne, buitine technika, baldais, įrengiant sanitarinius mazgus, kūdikio priežiūros reikmenimis (vežimėliai, rūbeliai ir kt.) 148 šeimų;  3) išvykos, edukacijos (Pasvalio krašto muziejus, Anykščiai, Ryga) – dalyvavo 92 vaikai;  4) Paslaugų gavėjai įtraukiami į „Laikas sau“ užsiėmimus, dalyvavo 33 asmenys. |
| 10. | Nuo priklausomybės alkoholiui gydėsi 16 asmenų | Nuo priklausomybės alkoholiui gydėsi 36 asmenys |
| 11. | Pagalba nuo nepageidaujamo nėštumo pasinaudojo 4 moterys | Pagalba nuo nepageidaujamo nėštumo pasinaudojo - 7 moterys |
| 12. | - | Mediacijos paslaugomis pasinaudojo 20 šeimų, iš viso 26 kartus |
| 13. | - | Konsultacijomis (nuo 2019-09-11) dėl priklausomybės nuo alkoholio pasinaudojo 54 asmenys (11 vyrų, 30 moterų). |
| 14. | Psichologo konsultacijose dalyvavo:  1) 27vaikai 113 kartų:  2) 36 suaugę 172 kartus. | Psichologo konsultacijose dalyvavo:   * 1. vaikai 493 kartus;   2) 86 suaugę, 512 kartų. |
| 15. | Pedikuliozės gydymas 10 asmenų | Pedikuliozės gydymas 14 asmenų |
| 16. | Dezinfekcijos paslaugomis nuo kenkėjų pasinaudojo 10 šeimų. | Dezinfekcijos paslaugomis nuo kenkėjų pasinaudojo 14 šeimų. |

Analizuojant pateiktą informaciją, pastebima, kad riziką patiriančių šeimų skaičius (2018 m. – 143, 2019 m. – 116) ir juose augančių nepilnamečių vaikų skaičius mažėja. Nagrinėti 175 atvejai (šeimos). Atvejo vadybos procesas nutrauktas 59 šeimoms, paaiškėjus, kad šeimos geba savarankiškai spręsti savo socialines problemas, ar vaikams suėjo 18 metų. Posėdžių metu didelis dėmesys skiriamas: šeimai ir joje augantiems nepilnamečiams vaikams, išklausomos pagrindinės šeimos problemos, priežastys ir jų manymu galimi sprendimo būdai, socialinės pagalbos konkrečios priemonės. Vyksta intensyvus bendradarbiavimas sprendžiant šeimos problemas su Šeimos krizių centru, jame 2019 metais apgyvendintos 10 moterų su nepilnamečiais vaikais, tai yra 6 moterimis daugiau nei 2018 metais. Atvejo vadybininkai ir socialiniai darbuotojai tarpininkauja ir bendradarbiauja su nevyriausybinėmis organizacijomis atliekant būsto remonto darbus, įrengiant sanitarinius mazgus 2019 metais padėta: 14 šeimų, 3 šeimoms paskirta vienkartinė pašalpa, šeimoms teikiama pagalba įvairiais daiktais, parama maisto produktais. Organizuojamos išvykos, edukacijos vaikams juose dalyvavo 92 vaikai, tai 62 vaikais daugiau nei 2018 metais. Paslaugų gavėjai įtraukiami į „Laikas sau“ užsiėmimus, dalyvavo 33 asmenys. 36 asmenys (2018 m. 16 asmenų) dalyvavo nuo priklausomybės alkoholiui gydimosi programose. Konsultacijomis dėl priklausomybės nuo alkoholio pasinaudojo 54 asmenys, daugiau motyvuotos buvo moterys. Paslaugų centre veikia anoniminių alkoholikų klubas, kur kartą per savaitę renkasi asmenys, turintys alkoholio problemų. Nauja mediacijos paslauga pasinaudojo 20 šeimų. Dirbant socialinį darbą su šeimomis, didelis dėmesys skiriamas prevencijai, o ne pasekmėms (pvz., psichologo konsultacijoms, grupiniams užsiėmimams). Teikiant socialines paslaugas šeimai stengiamasi stiprinti šeimos narių įgūdžius ir motyvaciją naudotis bendruomenėje teikiamomis paslaugomis.

Nuo 2019 m. birželio mėn., darbui su šeimomis padalinys dalyvauja projekte „Socialinių paslaugų kokybės gerinimas, taikant EQUASS kokybės sistemą“. Tuo tikslu, Darbui su šeimomis padalinio 113 socialinių paslaugų gavėjų (šeimos auginančios vaikus bei šeimos patiriančios riziką) 2019 m. lapkričio mėnesį pildė anoniminę anketą, kurios tikslas – įvertinti nuomonę apie teikiamų socialinių įgūdžių ugdymo ir palaikymo paslaugų kokybę. Paslaugų gavėjai įsivertino gyvenimo kokybės pagerėjimą socialinių paslaugų teikimo laikotarpiu ir pateikė atsakymus į teiginį „Ar gaunant socialines paslaugas, pagerėjo šeimos gyvenimo kokybė?“ Iš apklausos rezultatų matyti, kad 75 procentų respondentų gyvenimo kokybė pagerėjo socialinių paslaugų įstaigoje teikimo metu, 10 procentų neįžvelgė jokių pokyčių ir 15 procentų teigė nežinantys. Teikiant socialines paslaugas sunkumų patiriančioms šeimoms, buvo svarbu išsiaiškinti, kaip pagerėjo paslaugų gavėjų emociniai ryšiai su vaikais. 59 procentai respondentų teigė, kad pagerėjo, 30 procentų teigė, kad išliko tokie patys, 4 procentai nežinojo, o 7 procentai teigė, kad nepagerėjo.

Gauti anketos duomenys parodė, kad dauguma paslaugų gavėjų žino savo teises, skundų pateikimo galimybes, konfidencialumo užtikrinimą. Labiausiai patenkinti yra gaunama materialine parama, naudinga laisvalaikio organizavimo paslauga. Savo šeimos sudarymo plane dalyvauja ir dauguma nurodė, kad šio plano tikslai ir šeimos įsipareigojimai yra aiškūs. Nepasitenkinimą gaunamomis socialinėmis paslaugomis pareiškė 3 procentai apklaustųjų.

**5.1.5. Bendruomeninės socialinės paslaugos neįgaliesiems**

Socialinės reabilitacijos paslaugų neįgaliesiems bendruomenėje teikime kasmet aktyviai dalyvauja neįgaliuosius vienijančios nevyriausybinės organizacijos. Jų veikla finansuojama iš Valstybės ir Savivaldybės biudžeto pagal pateiktas paraiškas projektams vykdyti. 2019 m. socialinės reabilitacijos neįgaliesiems srityje veiklą aktyviai vykdė 4 (2018 m. – 4, 2017 m. – 4, 2016 m. - 4) organizacijos. Įgyvendinus projektus 2019 m. naudą gavo 193 asmenys, iš jų 187 neįgalieji, 6 šeimos nariai (2018 m. – 211, 2017 m. – 170, 2016 m. – 142).

2020 m. socialinės reabilitacijos paslaugų neįgaliesiems bendruomenėje projektams finansuoti paraiškas pateikė 4 organizacijos, visus projektus nutarta finansuoti. Administracijos direktoriaus 2019 m. gruodžio 19 d. įsakymu Nr. DV–779 „Dėl lėšų paskirstymo socialinės reabilitacijos paslaugų neįgaliesiems bendruomenėje 2020 m. projektams finansuoti patvirtinimo“ patvirtintas lėšų paskirstymas socialinės reabilitacijos paslaugų neįgaliesiems bendruomenėje projektams 2020 m. Projektams paskirstyta 45768 Eur, iš jų 38068 iš Valstybės biudžeto, 7700 iš Savivaldybės biudžeto.

**5.1.5.1. Pasvalio rajono neįgaliųjų draugija** vienija 376 neįgalių narių, iš jų 139 darbingo amžiaus, 237 pensinio amžiaus. Draugijos tikslas – atstovauti ir ginti neįgaliųjų teises, teikti pagalbą, organizuoti kokybiškų paslaugų teikimą bendruomenės lygmeniu, vykdyti asmeninio asistento, užimtumo, saviveiklos, sporto ir kitą veiklą. 2019 m. organizacija įgyvendino Socialinės reabilitacijos paslaugų neįgaliesiems bendruomenėje projektą. Skirtas ir panaudotas finansavimas 15209 Eur (14209 Eur iš Valstybės biudžeto, 1000 Eur iš Savivaldybės biudžeto). Teiktos asmeninių asistentų paslaugos neįgaliesiems Pasvalio ir Joniškėlio mieste, organizuotas nuolatinio pobūdžio užimtumas rankdarbių ir fotografų būreliuose, veiklą vykdė ansamblis „Žalsvasis šaltinis“, jaunimo saviraiškos grupė. Įgyvendinus projektą 2019 m. naudą gavo 97 asmenys, iš jų – 96 suaugę neįgalieji, 1 neįgalus vaikas. Bendras projekte dirbusių asmenų skaičius 6, iš jų neįgaliųjų skaičius 5. Planuojama kad, įgyvendinus 2020 m. projektą naudą turės 92 neįgalieji.

Specialaus transporto paslaugos teikiamos pagal poreikius asmenims, kurie dėl turimos negalios, ligos ar senatvės turi judėjimo problemų ir negali naudotis visuomeniniu ar individualiu transportu. 2019 metais Pasvalio neįgaliųjų draugija transporto paslaugoms panaudojo 10000 Eur. (2018 m. – 10000 Eur).

**5.1.5.2. VšĮ LASS Šiaurės rytų centro Pasvalio filialas** vienija 69 regėjimo sutrikimų turinčius asmenis, iš jų 42 sunkios negalios neįgaliuosius. Tai pati aktyviausia neįgaliųjų nevyriausybinė organizacija rajone. Organizacijos tikslas –mažinti regėjimo neįgaliųjų socialinę atskirtį, ugdant jų savarankiškumą ir skatinant užimtumą bei teikiant individualią pagalbą sunkią negalią turintiems Pasvalio rajono gyventojams. Teikiamos socialinės reabilitacijos paslaugos regėjimo negalią turintiems neįgaliesiems, rūpinamasi jų užimtumu, teikiama asmeninio asistento pagalba. Organizacija yra aprūpinta reikalingomis priemonėmis, įranga, kurių pagalba regėjimo negalią turintys žmonės mokomi savarankiškai pasigaminti maistą, tvarkytis buityje. Yra kompiuterinė įranga, teikiamos individualios kompiuterinio raštingumo pamokos, sudarytos galimybės klausyti įgarsintų knygų. 2019 m. organizacija įgyvendino Socialinės reabilitacijos paslaugų neįgaliesiems bendruomenėje projektą, skirtas finansavimas14547 Eur (13647 Eur iš –Valstybės biudžeto, 900 Eur iš Savivaldybės biudžeto). Įgyvendinus projektą 2019 m. naudą gavo 46 asmenys, iš jų 45 suaugę neįgalieji, 1 neįgalus vaikas. Bendras projekte dirbusių asmenų skaičius 6, iš jų neįgaliųjų 4. Planuojama, kad, įgyvendinus 2020 m. projektą, naudą turės 45 neįgalieji.

**5.1.5.3. Lietuvos sutrikusios psichikos žmonių globos bendrijos Pasvalio krašto klubas „Užjausk draugą“.** Klubas vienija 32 psichikos sutrikimų turinčius asmenis, šeimos narių, iš jų 24 neįgaliuosius. 2019 m. organizacija įgyvendino Socialinės reabilitacijos paslaugų neįgaliesiems bendruomenėje projektą, skirtas finansavimas 11613 Eur (10733 Eur iš Valstybės biudžeto, 900 Eur Savivaldybės biudžeto). Organizuotas nuolatinio pobūdžio dienos užimtumas: savipagalbos grupių (2) užsiėmimai; mokymai sveikai gyventi, apsitarnauti, orientuotis aplinkoje; saviraiškos ir kūrybiškumo lavinimo užsiėmimai, dalyvauta renginiuose. Asmeninis asistentas teikė palydėjimo pagalbą, konsultacijas. Veikla padėjo neįgaliesiems įtvirtinti pasitikėjimą savimi, skatino savarankiškumą. Įgyvendinus projektą 2019 m. naudą gavo 32 asmenys, iš jų 26 suaugę neįgalieji, 6 šeimos nariai. Bendras projekte dirbusių asmenų skaičius 3, iš jų neįgaliųjų 1. Planuojama, kad, įgyvendinus 2020 m. projektą, naudą turės 30 asmenų, iš jų 24 neįgalieji, 6 šeimos nariai.

**5.1.5.4. Lietuvos pensininkų sąjungos „Bočiai“ Pasvalio bendrija** vienija 364 narius, iš jų 45 su negalia. Didelis dėmesys yra skiriamas neįgaliems pensinio amžiaus žmonėms, stengiamasi juos įtraukti į visuomeninę veiklą. „Bočių“ veikla neatsiejama nuo kultūrinės, meninės veiklos. Senyvo amžiaus asmenims, turintiems negalią (jų globėjams, rūpintojams), buvo teikiamos informavimo, konsultavimo paslaugos. Nuolatinio pobūdžio veiklą vykdė rankdarbių būrelis ir LPS „Bočiai“ Pasvalio bendrijos ansamblis. 2019 metais organizacija įgyvendino Socialinės reabilitacijos paslaugų neįgaliesiems bendruomenėje projektą, skirtas finansavimas5000 Eur iš Savivaldybės biudžeto. Įgyvendinus projektą naudą gavo 18 asmenų, iš jų 18 suaugusių neįgaliųjų. Bendras projekte dirbusių asmenų skaičius 4, iš jų neįgaliųjų 1.Planuojama, kad įgyvendinus 2020 m. projektą, naudą turės 18 neįgaliųjų. Informacija pateikiama 20 lentelėje.

20 lentelė

**Lėšų paskirstymas socialinės reabilitacijos paslaugų neįgaliesiems bendruomenėje projektams finansuoti 2018**–**2020 m.**

|  |  |  |  |  |  |  |
| --- | --- | --- | --- | --- | --- | --- |
| Eil.  Nr. | Pareiškėjo pavadinimas | Gauta ir panaudota suma 2018  m. (Eur) | Gauta ir panaudota suma 2019  m. (Eur) | **2020 m.** | | |
| Skirta iš savivaldybės biudžeto (Eur) | Skirta iš valstybės biudžeto (Eur) | Bendra suma pagal PVAK\* rekomendacijas 2020 m. (Eur) |
| 1. | Pasvalio rajono neįgaliųjų draugija | 12986 | 15209 | 1100 | 14411 | **15511** |
| 3. | Pasvalio krašto klubas „Užjausk draugą“ | 8400 | 11633 | 1100 | 8740 | **9840** |
| 4. | VšĮ LASS Šiaurės rytų centras *(iki 2019-08-07 -Panevėžio ir Utenos regionų aklųjų centras)* | 15428 | 14547 | 1100 | 14917 | **16017** |
| 7 | Lietuvos pensininkų sąjungos „Bočiai“ Pasvalio bendrija | 4873 | 5000 | 4400 | - | **4400** |
|  | Iš viso: | 41687 | 46389 | 7700 | 38068 | **45768** |

*PVAK\** – *Projektų vertinimo ir atrankos komisija.* ***Šaltinis****– Socialinės paramos ir sveikatos skyriaus duomenys*

**5.1.6. Bendruomeninės socialinės paslaugos šeimai, vaikams**

**5.1.6.1. Asociacija Pasvalio šeimos gerovės centras**. Pasvalio rajono savivaldybės administracija pagal 2014-2020 metų Europos Sąjungos fondų investicijų veiksmų programos 8 prioritetą „Socialinės įtraukties didinimas ir kova su skurdu“ įgyvendinimo priemonės Nr. 08.4.1-ESFA-V-416 „Kompleksinės paslaugos šeimai“ 2017 m. pradėjo vykdyti projektą „Pasvalio rajono bendruomeniniai šeimos namai“. Projektui iš Europos Sąjungos fondų skirta suma – 220 529,54 Eur. Projekto tikslas – sudaryti sąlygas Pasvalio rajono gyventojams gauti kokybiškas kompleksiškai teikiamas paslaugas šeimai. Asociacija Pasvalio šeimos gerovės centras, kaip projekto partneris teikia šias paslaugas: pozityvios tėvystės mokymai, psichosocialinė pagalba, mediacijos paslauga, šeimos įgūdžių ugdymą ir sociokultūrines paslaugas, vaikų priežiūros paslaugos, pavėžėjimo paslauga.

2019 m. buvo gautas papildomas finansavimas naujai asmeninio asistento paslaugai teikti darbingo amžiaus asmenims su fizine ir (ar) kompleksine negalia – 55 926 Eur. Paslaugos teikėjas –projekto partneris Pasvalio socialinių paslaugų centras. 2019 m. paslauga suteikta 15 asmenų.

2020 m. numatoma teikti paraišką dėl projekto „Pasvalio rajono bendruomeniniai šeimos namai“ pratęsimo. Planuojamas gauti finansavimas -125 000 Eur.

**5.1.6.2. Pasvalio Šv. Jono Krikštytojo parapijos „Carito“ vaikų dienos centras.**

Pasvalio Šv. Jono Krikštytojo parapijos vaikų dienos centras nepertraukiamai teikia ilgalaikes kompleksines profesionalias socialines paslaugas nuo 2010 m. 2019 m. suteikė kompleksines socialines paslaugas 41 Pasvalio miesto ir rajono vaikui iš28šeimų. Iš jų 20 šeimų nuolat buvo teikiama pagalba maisto produktais.

Teikiamos paslaugos apima:

1. klientų ugdymo (socialinių įgūdžių, maitinimas, asmens higiena, pamokų ruoša);

2. prevencijos programas (integracija į mokyklą, visuomenę ir prevencines priemonės prieš žalingus įpročius);

3. elgesio modeliavimo (meno terapija, specialistų pagalba); laisvalaikio organizavimo (saviveikla, sportas, filmų peržiūra, knygų grupiniai aptarimai, išvykos, žaidimai(ir vaikams, ir šeimoms) ir šeimos konsultavimo (individualios konsultacijos (vaikams, šeimos nariams, tėvams), pagalbos plano sudarymas ir įgyvendinimas).

Visos kompleksinės socialinės ir prevencinės paslaugos teikiamos siekiant patenkinti vaiko poreikius ir interesus bei sudarant prielaidas vaikui augti jo biologinėje šeimoje.

Pasvalio Šv. Jono Krikštytojo parapijos vaikų dienos centro finansavimas:

▪ Iš Pasvalio r. savivaldybės Religinių bendruomenių ir nevyriausybinių organizacijų (NVO) teikiamų socialinių paslaugų rėmimo programos projektui „Aš galiu“ buvo skirtas finansavimas vaiko dienos centrui -– 2000,00 Eur.

▪ Pasvalio raj. savivaldybės visuomenės sveikatos rėmimo programos projektas „STOP tuberkuliozei“ – 450,00 Eur.

▪ VšĮ „Humana“ „Baltic People to People“ – 3000 Eur.

Pasvalio Šv. Jono Krikštytojo parapijos vaikų dienos centras dalyvauja kaip partneris projekte „Aktyvus socialinę atskirtį patiriančių asmenų įtraukimas į darbo rinką“ .Vykdo Lietuvos vaikų dienos centrų asociacija.

2020 m. pagal pateiktą paraišką Lietuvos Respublikos socialinės apsaugos ir darbo ministerijai vaikų dienos centrų veiklos projektui skirtas finansavimas – 16000 Eur.

**5.1.6.3. Krinčino Šv. Apaštalų Petro ir Povilo parapija.** Vykdo tęstinį projektą „Aš ir tu, mes kartu “. 2019 m. paslaugas vaikų dienos centre gavo 25 vaikai. Jiems buvo teikiama maitinimo, pamokų ruošos, užimtumo,. higienos įgūdžių ugdymo; sportinės veiklos paslaugos.

2020 m. pagal pateiktą paraišką Lietuvos Respublikos socialinės apsaugos ir darbo ministerijai vaikų dienos centrų veiklos projektui „Aš ir tu, mes kartu“, skirtas finansavimas – 16000 Eur.

**5.1.6.4. Vaškų Šv. Juozapo parapija.** Vaikų dienos centras vykdo projektą „Būkime kartu“. Pagrindinės vykdomos veiklos: socialinių ir gyvenimo įgūdžių ugdymas; pagalba ruošiant pamokas; iškylos, ekskursijos; sociokultūrinė veikla; higienos įgūdžių ugdymas; sportinė veikla; informavimo, konsultavimo paslaugos. 2019 m. veiklose vidutiniškai dalyvavo  apie 15–23 vaikai.

2020 m. pagal pateiktą paraišką Lietuvos Respublikos socialinės apsaugos ir darbo ministerijai vaikų dienos centrų veiklos projektui „Būkime kartu“ skirtas finansavimas – 16000 Eur.

**5.1.6.5. Rinkūnų bendruomenė.**  Vykdo vaikų dienos centrų veiklos projektą „Ištieskime pagalbos ranką“. 2019 m. vaikų dienos centrą lankė 22 vaikai. Iš Pasvalio r. savivaldybės Religinių bendruomenių ir nevyriausybinių organizacijų  (NVO) teikiamų socialinių paslaugų rėmimo programos gautas finansavimas vaiko dienos centrui – 400 Eur.

2020 m. pagal pateiktą paraišką Lietuvos Respublikos socialinės apsaugos ir darbo ministerijai vaikų dienos centrų veiklos projektui „Ištieskime pagalbos ranką“, skirtas finansavimas – 16000 Eur.

**5.1.6.6. Pumpėnų Šv. Marijos Škaplierinės parapija.** 2019 m. pagal pateiktą paraišką Pasvalio r. savivaldybės Religinių bendruomenių ir nevyriausybinių organizacijų (NVO) teikiamų socialinių paslaugų rėmimo programai buvo skirtas finansavimas vaiko dienos centrui 1990 Eur. 2019 m. veikloje dalyvavo 38 vaikai.

**5.1.6.7. „Gelbėkit vaikus“ Pasvalio struktūrinis padalinys.**

Vaikų dienos centrą „Visada kartu“ 2019 m. lankė 27 vaikai, jiems teikiama maitinimo, pamokų ruošos, užimtumo, psichologinė pagalba. Rėmėjų lėšomis vaikams finansuotos 2 vasaros stovyklos ir 1 išvyka. VDC sukurtos 2 darbo vietos – dirba 2 socialiniai darbuotojai. Rajono savivaldybė prisideda vaikų dienos centro patalpų išlaikymu. Suteikta pagalba būsto remonto, higienos patalpų įrengimo, pagalba daiktais teikta 11 šeimų, jose auga 32 vaikai.

**6. Savivaldybės galimybių teikti socialines paslaugas ir socialinių paslaugų**

**poreikio įvertinimas**

Lietuvos Respublikos socialinės apsaugos ir darbo ministro 2016 m. spalio 25 d. įsakymu Nr. A1-578 „Dėl Lietuvos Respublikos socialinės apsaugos ir darbo ministro 2014 m. sausio 20 d. įsakymo Nr. A1-23 „Dėl socialinių paslaugų išvystymo normatyvų patvirtinimo“ pakeitimo“ patvirtinti Socialinių paslaugų išvystymo normatyvai. 21 lentelėje pateikti duomenys apie Pasvalio rajone teikiamas socialinių paslaugų rūšis 2019 m. pagal žmonių socialines grupes:

21 lentelė

**Socialinių paslaugų išvystymo normatyvai pagal teikiamas socialinių paslaugų rūšis**

**Pasvalio r. sav. 2019 m.**

| Eil. Nr. | Socialinių paslaugų rūšys pagal žmonių socialines grupes[[1]](#footnote-1) | 10 000 gyventojų tenka  (šalies normatyvas) | | 10 000 gyventojų tenka  Pasvalio r. sav. | |
| --- | --- | --- | --- | --- | --- |
| vietų | gavėjų | vietų | gavėjų |
| **1.** | **Senyvo amžiaus asmenys ir jų šeimos** | | | | |
| 1.1. | Pagalba į namus | x | 40 | x | 67,59 |
| 1.2. | Dienos socialinė globa / integrali pagalba į namus | x | 7 | x | 13,26 |
| 1.3. | Dienos socialinė globa ir socialinė priežiūra įstaigoje (socialinių paslaugų centre, **dienos centre**, šeimos paramos centre, paramos šeimai tarnyboje, krizių centre ir kt.) | x | 60  (kartu su 2.3 papunktyje nurodytais gavėjais) | x | 37,22  (Kartu su 2.3 punktu – 76,14) |
| 1.4. | Apgyvendinimas savarankiško gyvenimo namuose | 2 | x | 0 | x |
| 1.5. | Trumpalaikė socialinė globa | 1,2 | x | 6,42 | x |
| 1.6. | Ilgalaikė socialinė globa | 20 | x | 35,93 | x |
| **2.** | **Suaugę asmenys su negalia ir jų šeimos** | | | | |
| 2.1. | Pagalba į namus, socialinių įgūdžių ugdymas ir palaikymas asmens (šeimos) namuose | x | 10 | x | 41,06 |
| 2.2. | Dienos socialinė globa / integrali pagalba į namus | x | 4 | x | 1,71 |
| 2.3. | Dienos socialinė globa ir socialinė priežiūra įstaigoje (socialinių paslaugų centre, dienos centre, šeimos paramos centre, paramos šeimai tarnyboje, krizių centre ir kt.) | x | 60  (kartu su 1.3 papunktyje nurodytais gavėjais) | x | 38,93  (Kartu su 1.3 punktu – 76,14) |
| 2.4. | Trumpalaikė socialinė globa | 1,5 | x | 9,84 | x |
| 2.5. | Apgyvendinimas savarankiško gyvenimo namuose | 4 | x | 0 | x |
| 2.6. | Ilgalaikė socialinė globa: |  |  |  |  |
| 2.6.1 | grupinio gyvenimo namuose | 2 | x | 0 | x |
| 2.6.2 | socialinės globos namuose | 7 | x | 21,39 | x |
| **3.** | **Šeimos ir vaikai** | | | | |
| 3.1. | Šeimos socialinių įgūdžių ugdymas ir palaikymas jos namuose | x | 43 | x | 49,62 |
| 3.2. | Socialinių įgūdžių ugdymas ir palaikymas socialinės priežiūros centre (dienos centre, socialinių paslaugų centre, vaikų dienos centre, paramos šeimai centre ir kt.): |  |  |  |  |
| 3.2.1 | vaikų | x | 30 | x | 75,87 |
| 3.2.2 | šeimų | x | 26 | x | 0 |
| 3.3. | Šeimos apgyvendinimas laikino gyvenimo namuose (įstaigoje motinoms ir vaikams, **krizių centre** ir kt.), savarankiško gyvenimo namuose | 3,5  (kartu su 4.2 papunktyje nurodytais gavėjais) | x | 9,84  (kartu su 4.2 papunktyje nurodytais gavėjais 0) | x |
| 3.4. | Pagalba globėjui (rūpintojui), įvaikintojui | x | 4,5 | x | 9,41 |
| 3.5. | Dienos socialinė globa / integrali pagalba į namus ir pagalba į namus vaikui su negalia (jo šeimai) | x | 1 | x | 0,42 |
| 3.6. | Dienos socialinė globa ir socialinė priežiūra įstaigoje (socialinių paslaugų centre, dienos centre, šeimos paramos centre, paramos šeimai tarnyboje ir kt.) vaikui su negalia | 11 | x | 2,14 | x |
| 3.7. | Trumpalaikė socialinė globa vaikui su negalia | 2 | x | 0,85 | x |
| 3.8. | Ilgalaikė socialinė globa vaikui su negalia: |  |  |  |  |
| 3.8.1 | grupinio gyvenimo namuose | 0,3 | x | 0 | x |
| 3.8.2 | socialinės globos namuose | 0,2 | x | 1,71 | x |
| 3.9. | Ilgalaikė (trumpalaikė) socialinė globa likusiam be tėvų globos vaikui: |  |  |  |  |
| 3.9.1 | šeimynoje | 2 | x | 4,70 | x |
| 3.9.2 | bendruomeniniuose vaikų globos namuose | 4 | x | 0 | x |
| 3.9.3 | vaikų socialinės globos namuose | 2 | x | 5,56 | x |
| 3.10. | Apgyvendinimas savarankiško gyvenimo namuose be tėvų globos likusiems jaunuoliams, paliekantiems institucinę globą | 0,2 | x | 0 | x |
| **4.** | **Socialinės rizikos suaugę asmenys** | | | | |
| 4.1. | Socialinių įgūdžių ugdymas ir palaikymas asmens namuose, socialinės priežiūros centruose (dienos centre, socialinių paslaugų centre, krizių centre, paramos šeimai centre, priklausomybių centre ir kt.) | x | 8 | x | 0 |
| 4.2. | Asmens apgyvendinimas laikino gyvenimo namuose (įstaigoje motinoms ir vaikams, krizių centre ir kt.), savarankiško gyvenimo namuose | 3,5  (kartu su 3.3 papunktyje nurodytais gavėjais) | x | 9,84  (4.2 nebuvo asmenų, kartu su 3.3 papunktyje nurodytais gavėjais) | x |
| 4.3. | Apgyvendinimas nakvynės namuose ir laikino apnakvindinimo vietose | 5,5 | x | 0 | x |
| 4.4. | Trumpalaikė socialinė globa psichologinės bei socialinės reabilitacijos įstaigoje | 1,5 | x | 0 | x |

**7. Savivaldybės organizuojamų socialinių paslaugų analizė**

Pagrindiniai socialinių paslaugų gavėjai Pasvalio rajone yra senyvo amžiaus asmenys, asmenys su negalia, likę be tėvų globos vaikai, socialinės rizikos šeimos ir jose augantys vaikai, socialinės rizikos asmenys.

Administracijos Socialinės paramos ir sveikatos skyrius, vykdydamas teisės aktais nustatytas socialinių paslaugų organizavimo funkcijas, seniūnijų socialinio darbo organizatoriai teikia informavimo bei konsultavimo paslaugas, vykdo kitas nustatytas administravimo procedūras: socialinių paslaugų poreikio nustatymą, finansinių galimybių vertinimą, socialinių paslaugų skyrimą. Pagrindiniai socialinių paslaugų teikėjai rajone yra Savivaldybės biudžetinės įstaigos: Pasvalio socialinių paslaugų centras, Pasvalio rajono sutrikusio intelekto žmonių užimtumo centras „Viltis“, Pasvalio „Riešuto“ mokyklos Socialinės globos padalinys, Grūžių vaikų globos namai, šeimynos, bei VšĮ Pasvalio ligoninės Socialinės globos padalinys.

Siekdami įvertinti teikiamų socialinės globos paslaugų ekonominį efektyvumą, 22 lentelėje pateikime įstaigų apskaičiuotas lėšų sąnaudas 1 paslaugos gavėjui.

22 lentelė

**Lėšų sąnaudos 1 asmens išlaikymui rajono socialinių paslaugų įstaigose, šeimynose**

**2018**–**2019 m.**

| Paslaugų teikėjas/  Paslaugos (ų) pavadinimas | 2018 m. | | | 2019 m. | | |
| --- | --- | --- | --- | --- | --- | --- |
| Vidutinis asmenų skaičius per m. | Asmenų skaičius metų pabaigoje | 1 asmens išlaikymo kaina, Eur/mėn. | Vidutinis asmenų skaičius per m. | Asmenų skaičius metų pabaigoje | 1 asmens išlaikymo kaina, Eur/mėn. |
| **Pasvalio socialinių paslaugų centras** | | | | | | |
| 1. Ilgalaikė socialinė globa, iš jų: | 36 | 38 | - | 36 | 36 | - |
| 1.1. su sunkia negalia | 7 | 6 | 650,00 | 7 | 8 | 690,00 |
| 1.2. be sunkios negalios | 29 | 32 | 580,00 | 29 | 28 | 590,00 |
| 2. Trumpalaikė socialinė globa (iki 6 mėn.), iš jų: | 4 | 1 | - | 4 | 0 | - |
| 2.1. su sunkia negalia | 1 | - | 650,00 | 1 | 0 | 690,00 |
| 2.2. be sunkios negalios | 3 | 1 | 580,00 | 3 | 0 | 590,00 |
| 3. Dienos socialinė globa asmens namuose su sunkia negalia | 20 | 21 | 430,00 | 26 | 36 | 504,00 |
| 4. Pagalba į namus | 185 | 197 | 100,00 | 220 | 254 | 142,00 |
| **Pasvalio rajono sutrikusio intelekto žmonių užimtumo centras „Viltis“** | | | | | | |
| 1. Dienos socialinė globa, iš jų: | 16 | 16 | **-** | **17** | **17** |  |
| 1.1. su sunkia negalia | 12 | 12 | 581,00 | 13 | 12 | 679,00 |
| 1.2. be sunkios negalios | 4 | 4 | 483,00 | 4 | 5 | 560,00 |
| 2. Trumpalaikė socialinė globa  (5 d. per sav.), iš jų: | 13 | 12 | **-** | **13** | **12** |  |
| 2. 1. su sunkia negalia | 8 | 7 | 651,00 | 8 | 7 | 761,00 |
| 2. 2. be sunkios negalios | 5 | 5 | 558,00 | 5 | 5 | 642,00 |
| **Pasvalio “Riešuto” mokykla Socialinės globos padalinys** | | | | | | |
| 1. Dienos socialinė globa vaikams ir jaunuoliams iki 29 m. amžiaus:  1.1. su sunkia negalia  1.2. su vidutine negalia | 7  7  - | 7  7  - | 554,00  - | 8  7  1 | 8  7  1 | 678,00  550,00 |
| 2. Trumpalaikė socialinė globa vaikams ir jaunuoliams iki 29 m. amžiaus:  2.1. su sunkia negalia  2.2. su vidutine negalia | 3  3  - | 3  3  - | 601,00  - | 4  4  - | 4  4  - | 743,00  670,00 |
| 3. Ilgalaikė socialinė globa vaikams su sunkia negalia | 4 | 0 | 920,00 | - | - | - |
| **VšĮ Pasvalio ligoninė Socialinės globos padalinys** | | | | | | |
| 1. Ilgalaikė, trumpalaikė socialinė globa asmenims su sunkia negalia | 25 | 24 | 770,00 | 27 | 24 | 795,00 |
| **Grūžių vaikų globos namai** | | | | | | |
| 1. Ilgalaikė, trumpalaikė socialinė globa tėvų globos netekusiems vaikams ir našlaičiams | 23 | 18 | 813,00 | 12 | 9 | 880,00 |
| **Nijolės Navickienės šeimyna** | | | | | | |
| 1. Ilgalaikė, trumpalaikė socialinė globa tėvų globos netekusiems vaikams | 10 | 10 | 424,00 | 10 | 10 | 433,00 |

***Šaltinis*** *– Socialinės paramos ir sveikatos skyriaus duomenys, Socialinių paslaugų įstaigų 2018-2019 veiklos ataskaitų duomenys*

23 lentelė

**7. Socialinių darbuotojų ir socialinių darbuotojų padėjėjų skaičius Savivaldybėje 2019 m.**

|  |  |  |  |  |
| --- | --- | --- | --- | --- |
| Eil. Nr. | Įstaigos | Socialinių darbuotojų skaičius | | Socialinių darbuotojų padėjėjų skaičius |
| iš viso | iš jų finansuojamų iš valstybės biudžeto |
| 1. | Savivaldybės socialinių paslaugų įstaigose: | 36 | 24 | 74 |
| 1.1. | biudžetinėse | 36 | 24 | 74 |
| 1.2. | viešosiose | - | - | - |
| 2. | Savivaldybės administracijoje | 11 | - | - |
|  | **Iš viso** | **47** | **24** | **74** |

***Šaltinis*** *– Socialinės paramos ir sveikatos skyriaus duomenys*

**8. Socialinių darbuotojų išsilavinimas**

Iš viso socialinių paslaugų įstaigose bei seniūnijose dirba 47 socialiniai darbuotojai, iš kurių 21 turi aukštąjį universitetinį, 26 – aukštąjį neuniversitetinį socialinio darbo išsilavinimą. 2019 m. socialiniai darbuotojai kėlė kvalifikaciją įvairiuose mokymuose po 16–40 valandų kiekvienas.

**9. Ankstesnių metų socialinių paslaugų plano įgyvendinimo rezultatų**

**trumpa apžvalga**

2019 m. socialinių paslaugų plane nustatyti socialinių paslaugų teikimo tikslai, uždaviniai ir priemonės buvo įvykdytos. Socialinių paslaugų įstaigos veiklos ataskaitas teiks tvirtinti Savivaldybės tarybai.

**III SKYRIUS**

**PRIEMONIŲ PLANAS**

**10. Prioritetinės socialinių paslaugų plėtros kryptys**

**10.1. prioritetinės paslaugų rūšys:**

10.1.1. socialinės priežiūros paslaugos šeimoms patiriančioms socialinę riziką, jose augantiems vaikams;

10.1.2. socialinės priežiūros paslaugos senyvo amžiaus, neįgaliems asmenims;

10.1.3. socialinės globos paslaugos našlaičiams ir be tėvų globos likusiems vaikams šeimose ir šeimynose;

10.1.4. dienos socialinės globos paslaugos asmenims su sunkia negalia nuo 2 iki 10 val. per parą, iki 7 kartų per savaitę asmens namuose;

10.1.5. trumpalaikės socialinės globos paslaugos institucijoje visiškai nesavarankiškiems senyvo amžiaus, neįgaliems asmenims;

10.1.6. bendrosios socialinės paslaugos bendruomenėse;

10.1.7. tarpsektorinio bendradarbiavimo stiprinimas, privataus ir nevyriausybinio sektoriaus įsitraukimo skatinimas.

**10.2. prioritetinės žmonių socialinės grupės:**

10.2.1. socialinę riziką patiriančios šeimos ir jose augantys vaikai;

10.2. našlaičiai ir be tėvų globos likę vaikai;

10.2.3. neįgalūs asmenys;

10.2.4. senyvo amžiaus asmenys.

24 lentelė

**11. Priemonių planas 2020**

*Lentelėje naudojami sutrumpinimai:* ***SB***– *Savivaldybės biudžetas,* ***VBD***– *Valstybės biudžeto tikslinė dotacija,* ***V*** – *Valstybės biudžeto,* ***AM*** – *asmens mokėjimas.* ***ES*** *– Europos Sąjungos lėšos)*

|  |  |  |  |  |
| --- | --- | --- | --- | --- |
| **1 tikslas**  ***Dienos, trumpalaikės ir ilgalaikės socialinės globos institucijose paslaugų teikimo užtikrinimas ir jų kokybės gerinimas senyvo amžiaus asmenims ir asmenims su negalia pagal nustatytus socialinių paslaugų poreikius*** | | | | |
| Uždaviniai | Priemonės | Lėšos ir jų šaltiniai  2020 m., tūkst. Eur | Atsakingi vykdytojai | Laukiamas rezultatas 2020 m. |
| 1.1. Užtikrinti kokybišką ilgalaikės socialinės globos paslaugų teikimą senyvo amžiaus, neįgaliems rajono gyventojams | 1.1.1. Teikti ilgalaikės, trumpalaikės socialinės globos paslaugas institucijoje senyvo amžiaus ir neįgaliems rajono gyventojams | 297,9 SB  76,1 VBD | Pasvalio socialinių paslaugų centras | Paslaugos bus teikiamos iki 40 senyvo amžiaus ir suaugusiems asmenų su negalia |
|  | 1.1.2. Kompensuoti ilgalaikės, trumpalaikės socialinės globos paslaugas institucijoje neįgaliems asmenims valstybiniuose socialinės globos namuose | 135,2 VBD  98,0 SB | Skyrius | Paslaugos bus perkamos 60 asmenų |
|  | 1.1.3. Kompensuoti ilgalaikės, trumpalaikės socialinės globos paslaugas institucijoje neįgaliems asmenims VšĮ Pasvalio ligoninės socialinės globos padalinyje | 71,0 VBD | Skyrius | Socialinės globos paslaugas gaus 45  sunkios negalios asmenys, kuriems nustatytas specialusis poreikis slaugai |
| 1.2. Užtikrinti kokybišką dienos ir trumpalaikės socialinės globos paslaugų institucijoje teikimą neįgaliems vaikams ir suaugusiems asmenims | 1.2.1. Teikti  trumpalaikės ir dienos socialinės globos paslaugas suaugusiems neįgaliems asmenims institucijoje | 146,4 VBD  56,5 SB  30,0 AM | Pasvalio rajono sutrikusio intelekto žmonių užimtumo centras „Viltis“ | Trumpalaikės ir dienos socialinės globos paslaugos bus teikiamos 30 suaugusių asmenų su negalia |
| 1.2.2.Teikti  trumpalaikės ir dienos socialinės globos paslaugas institucijoje vaikams ir jaunuoliams su sunkia negalia | 79,0 VBD  13,0 AM | Pasvalio „Riešuto“ mokyklos Socialinės globos padalinys | Trumpalaikės ir dienos socialinės globos paslaugos bus teikiamos 12 vaikų ir jaunuolių iki 29 m. amžiaus su sunkia, vidutine negalia |
| **2 tikslas**  ***Socialinės priežiūros, dienos socialinės globos paslaugų asmens namuose paslaugų teikimo užtikrinimas ir kokybės gerinimas*** ***senyvo amžiaus ir asmenims su negalia, siekiant kuo ilgiau išlaikyti jų savarankiškumą kasdienėje veikloje*** | | | | |
| 2.1. Užtikrinti senyvo amžiaus asmenų ir neįgaliųjų socialinę priežiūrą namuose | 2.1.1. Teikti pagalbos į namus paslaugas senyvo amžiaus, suaugusiems asmenims su negalia | 357,2 SB  42,0 AM | Pasvalio socialinių paslaugų centras | Paslaugos bus teikiamos 250 asmenų |
| 2.2. Užtikrinti dienos socialinės globos paslaugų asmens namuose asmenims su sunkia negalia teikimą ir gerinti jų kokybę teikiant integralią pagalbą | 2.2.1. Teikti dienos socialinės globos paslaugas asmens namuose asmenims kuriems nustatytas specialusis poreikis slaugai | 32,9 VBD  8,5 AM  57,1 ES | Pasvalio socialinių paslaugų centras bendradarbiaudamas su VšĮ Pasvalio pirminės asmens sveikatos priežiūros centru | Paslaugos bus teikiamos 35 asmenims, kuriems nustatytas specialusis poreikis slaugai |
| **3 tikslas**  ***Įgyvendinti socialinės globos paslaugų tėvų globos netekusiems vaikams ir jų šeimoms pertvarkos priemones ir užtikrinti socialinės priežiūros paslaugų teikimą šeimoms patiriančioms socialinę riziką teikti pagalbą globėjams ir globojamiems vaikams.*** | | | | |
| 3.1. Užtikrinti socialinės globos normas atitinkantį socialinės globos paslaugų teikimą našlaičiams ir tėvų globos netekusiems vaikams | 3.1.1. Teikti ilgalaikės, trumpalaikės socialinės globos paslaugas institucijoje tėvų globos netekusiems vaikams | 177,9 SB  19,6 AM *(globos rūpybos išmoka)* | Grūžių vaikų globos namai | Paslaugos bus teikiamos 12 vaikų |
|  | 3.1.2.Teikti socialinę globą Nijolės Navickienės šeimynose tėvų globos netekusiems vaikams, neįgaliems jaunuoliams | 22,0 SB | Šeimynos, Skyrius | Paslaugos bus teikiamos 10 vaikų, 1 neįgaliam jaunuoliui |
| 3.2. Organizuoti Pasvalio socialinių paslaugų centro globos centro veiklą | 3.2.1.Vykdyti globėjo pareigas tėvų globos netekusiems vaikams apgyvendintiems budinčio globotojo šeimoje, teikti pagalbą globėjų šeimoms, organizuoti jų ir įtėvių mokymus. | 65,4 SB  38,13 ES | Skyrius, Pasvalio socialinių paslaugų centras | 3 socialiniai darbuotojai, 1 psichologas teiks paslaugas pagal poreikį |
| 3.3. Gerinti socialinių paslaugų teikimo prieinamumą šeimoms patiriančioms socialinę riziką ir jų vaikams šeimos krizių atveju. | 3.3.1. Teikti socialines paslaugas Šeimos krizių centre | 128,3 SB  1,3 AM | Grūžių vaikų globos namai, Skyrius | Paslaugos bus teikiamos pagal poreikį |
| 3.4. Užtikrinti socialinių paslaugų teikimą šeimoms patiriančioms socialinę riziką ir jose augantiems vaikams | 3.4.1. Teikti socialines paslaugas šeimoms patiriančioms socialinę riziką ir jose augantiems vaikams jų namuose | 283,6VBD | Pasvalio socialinių paslaugų centras | 14 socialinių darbuotojų, 4 atvejo vadybininkai teiks socialinės priežiūros paslaugas pagal poreikį |
| 3.5. Užtikrinti projekto „Institucinės globos pertvarka: investicijos į infrastruktūrą“ įgyvendinimą | 3.5.1. Įgyvendinti bendruomeninių vaikų globos namų plėtrą;  3.5.2. Įgyvendinti vaikų dienos centrų tinklo plėtrą. | 153,0 ES  9,2 SB | Administracija ir partneriai: Grūžių vaikų globos namai, Kiemėnų ir Namišių bendruomenės | Įsigyti 2 gyvenamieji namai, kuriuose apsigyvens 12 vaikų iš Grūžių vaikų globos namų.  Atliktas 2 dienos centrų patalpų Kiemėnų ir Namišių bendruomenėse remontas, paslaugas gaus 25 vaikai. |
| 3.6. Gerinti globojamų vaikų gyvenimo kokybę vaikus globojančiose šeimose | 3.6.1. skirti ir mokėti pagalbos pinigus globojamiems vaikams | 150,0 | Administracija | Pagalbos pinigų gavėjų skaičius 60 |
| **4 tikslas**  ***Socialinių paslaugų prieinamumo gerinimas visoms socialinėms asmenų grupėms*** | | | | |
| 4.1. Užtikrinti specialaus transporto paslaugų teikimą neįgaliems rajono gyventojams | 4.1.1. Teikti specialaus transporto paslaugas neįgaliesiems | 22,0 SB | Pasvalio socialinių paslaugų centras,  Pasvalio neįgaliųjų draugija | Nuolatinio pobūdžio paslauga pasinaudos 24 neįgalieji (vežiojimas į Užimtumo centrą „Viltis,). Vienkartinio pobūdžio paslauga pasinaudos 50 asmenų, Neįgaliųjų NVO nariai teikiant reabilitacijos paslaugas |
| 4.2. Užtikrinti sociokultūrinių ir kitų vienkartinių paslaugų teikimą senyvo amžiaus ir neįgaliems rajono gyventojams | 4.2.1. Teikti sociokultūrines paslaugas neįgaliems ir senyvo amžiaus asmenims Dienos užimtumo centre | 53,2 SB | Pasvalio socialinių paslaugų centras | Sociokultūrines paslaugas gaus 120 asmenų |
| 4.3.Vykdyti neįgaliųjų socialinės integracijos priemones | 4.3.1. Aprūpinti neįgaliuosius techninėmis pagalbos priemonėmis | 12,7 SB | Pasvalio socialinių paslaugų centras | 450 išduotų techninėmis pagalbos priemonių |
|  | 4.3.2. Vykdyti būsto pritaikymą neįgaliesiems | 15 SB  13,2 VB | Administracija, Skyrius | 8 patenkinti prašymai |
|  | 4.3.3. Finansuoti socialinės reabilitacijos paslaugų neįgaliesiems bendruomenėje teikimą, skiriant lėšas NVO, vienijančių neįgaliuosius, projektams | 7,70 SB  38,06 VB | Administracija, Skyrius | Bus įgyvendinti 4 organizacijų projektai.  Planuojama kad įgyvendinus projektus 2020 m. naudą turės 185 asmenys, iš jų 179 neįgalieji, 6 neįgaliųjų šeimos |
| 4.4. Užtikrintibendrųjų **s**ocialinių paslaugų prieinamumą ir socialinės paramos teikimo organizavimą seniūnijose | 4.4.1. Teikti bendrąsias socialines paslaugas, socialinę paramą rajono gyventojams seniūnijose | 162,8 SB | Seniūnijos, socialinio darbo organizatoriai | Bus užtikrintas socialinės paramos teikimo organizavimas 11 rajono seniūnijų |
| 4.5. Skatinti bendruomenes ir nevyriausybines organizacijas socialinių paslaugų plėtrai | Priemonės „Religinių bendruomenių ir nevyriausybinių organizacijų (NVO) teikiamų socialinių paslaugų rėmimas“ įgyvendinimas | 8,0 SB | Savivaldybės administracija | Finansuoti pateiktus projektus, teikiant paramą NVO vaikų dienos centrams, kitoms veikloms, mažinančioms socialinę atskirtį |
| 4.6. Teikti kompleksines paslaugas šeimai | Įgyvendinti projektą „Pasvalio rajono bendruomeniniai šeimos namai“ | 114,2 ES | Savivaldybės administracija,  Asociacija Pasvalio šeimos gerovės centras, Socialinių paslaugų centras | Teikti paslaugas pagal poreikį |

25 lentelė

**12. Regioninių socialinių paslaugų poreikis 2020 m.**

|  |  |  |  |
| --- | --- | --- | --- |
| Eil. Nr. | Socialinių paslaugų rūšys pagal žmonių socialines grupes | Socialinės globos įstaiga | Mastas  (vietų sk.) |
| 1. | Ilgalaikė socialinė globa institucijoje senyvo amžiaus ir neįgaliems asmenims | Socialinės globos namai: Lavėnų, Linkuvos, Skemų ir kt. | 6 |
| 2. | Trumpalaikė socialinė globa institucijoje senyvo amžiaus ir neįgaliems asmenims | Socialinės globos namai: Lavėnų, Linkuvos, Skemų ir kt. | 8 |

**IV SKYRIUS**

**FINANSAVIMO PLANAS**

26 lentelė

**13. Socialinių paslaugų finansavimo šaltiniai (tūkst. Eur)**

|  |  |  |  |  |
| --- | --- | --- | --- | --- |
| Eil. Nr. | Socialinių paslaugų finansavimo šaltiniai | Pagal faktines išlaidas,  tūkst. Eur | Pagal planines išlaidas,  tūkst. Eur | |
| 2019 m. | 2020 m. | 2021 m. |
| 1. | Savivaldybės biudžeto (savarankiškų funkcijų) išlaidos socialinėms paslaugoms, Eur | 1489,8 | 1550,0 | 1600,0 |
| 1.1. | Palyginti su Savivaldybės biudžeto (savarankiškų funkcijų) biudžetu proc. | 4,8 | 5,0 | 5,3 |
| 2. | LR valstybės biudžeto specialiosios tikslinės dotacijos Savivaldybės biudžetui, Eur: | 887,7 | 831,5 | 980,0 |
| 2.1. | socialinės rizikos šeimų socialinei priežiūrai organizuoti | 244,4 | 283,6 | 290,0 |
| 2.2. | asmenų su sunkia negalia socialinei globai organizuoti | 643,3 | 547,9 | 690,0 |
| 3. | Vaikų globos (rūpybos) išmokos ir jų tikslinis priedas (Valstybės biudžetas) | 278,3 | 290,0 | 320,0 |
| 4. | Neįgaliųjų socialinės reabilitacijos paslaugos (Valstybės biudžetas) | 38,6 | 38,1 | 40,0 |
| 5. | ES struktūrinių fondų, Valstybės biudžeto lėšos, Eur socialinių paslaugų plėtrai | 192,7 | 362,4 | 226,0 |
| 6. | Asmenų mokėjimai už socialines paslaugas, Eur | 281,7 | 292,6 | 300,0 |
|  | **Iš viso: Eur** | **3168,8** | **3364,6** | **3466,0** |

**14. Socialinių paslaugų finansavimo šaltinių įvertinimas**

Socialinių paslaugų teikimui ir vystymui teikti 2019 metais iš Savivaldybės biudžeto yra skirta 5,2 proc. lėšų nuo visų suplanuotų savarankiškoms funkcijoms vykdyti. Socialinės paslaugos finansuojamos iš 23 lentelėje pateiktų šaltinių: didžiausia dalis – 46,1 proc., iš Savivaldybės biudžeto savarankiškoms funkcijoms vykdyti, 24,7 proc. – iš Valstybės biudžeto tikslinės dotacijos Savivaldybės biudžetui, 8,6 proc. asmenų mokėjimai už socialines paslaugas, 8,6 proc. iš Valstybės biudžeto (vaikų globos (rūpybos) išmokos ir jos tikslinio priedo), 10,7 proc. ES fondų lėšų. 2020 m. ES fondų lėšų tęsiamas Savivaldybės administracijos ir projekto „Pasvalio rajono bendruomeniniai šeimos namai“ partnerio - asociacijos Pasvalio šeimos gerovės centro vykdomas kompleksinių paslaugų šeimai teikimo projektas. Pasvalio socialinių centras įgyvendins tęstinius iš Europos Sąjungos lėšų finansuojamus projektus: „Integrali pagalba į namus Pasvalio rajone beiGlobos centro finansavimo „Vaikų gerovės ir saugumo didinimo, paslaugų šeimai, globėjams (rūpintojams) kokybės didinimo bei prieinamumo plėtros“. 2020 m. bus pradėtas įgyvendinti „Institucinės globos pertvarka: investicijos į infrastruktūrą“ bendruomeninių vaikų globos namų ir vaikų dienos centrų tinklo plėtros projektas.

27 lentelė

**15. Socialinių paslaugų finansavimo iš Savivaldybės biudžeto būdai**

|  |  |  |  |  |
| --- | --- | --- | --- | --- |
| Eil. Nr. | Finansavimo būdai | Lėšos, tūkst. Eur | | |
| 2019 m. | 2020 m. | 2021 m. |
| 1. | Socialinių paslaugų pirkimas | - | - |  |
| 2. | Tiesioginis socialinių paslaugų finansavimas | 1461,9 | 1519,6 | 1540,0 |
|  | iš jų: |  |  |  |
| 2.1. | Savivaldybės pavaldumo įstaigoms | 1085,1 | 1086,8 | 1100,0 |
| 2.2. | Seniūnijoms | 140,4 | 162,8 | 165,0 |
| 2.3. | Regioninių socialinių paslaugų įstaigoms pagal lėšų kompensavimo sutartis | 81,9 | 98,0 | 100,0 |
| 2.4. | Šeimynoms ir globėjams (rūpintojams) | 154,5 | 172,0 | 175,0 |
| 3. | Savivaldybės biudžeto lėšos, skirtos nevyriausybinėms organizacijoms | 25,8 | 25,7 | 26,0 |
|  | **Iš viso** | **1487,7** | **1545,3** | **1566,0** |

**16. Lėšos, reikalingos žmogiškųjų išteklių plėtrai**

Siekiant užtikrinti kokybiškas socialines paslaugas, būtina ne tik didinti žmogiškuosius išteklius, bet taip pat skirti lėšų jų kvalifikacijai kelti bei darbo užmokesčiui didinti bei pačių socialinį darbą dirbančių asmenų psichologinės, emocinės ir fizinės sveikatos stiprinimui.

2020 m., kaip ir ankstesniais metais, vyks socialinių darbuotojų ir socialinių darbuotojų padėjėjų kvalifikacijos kėlimo seminarai, mokymai. Savivaldybės socialinių paslaugų įstaigos savo biudžetuose yra susiplanavusios lėšas socialinių darbuotojų ir socialinių darbuotojų padėjėjų kvalifikacijos kėlimui 2020 m.

**17. Savivaldybės finansinių galimybių palyginimas**

**su numatytų priemonių finansavimu**

Pasvalio rajono savivaldybė, vertindama socialinių paslaugų poreikio didėjimą, savo biudžete nemažina lėšų socialinių paslaugų teikimui, skirtų savarankiškoms funkcijoms vykdyti. Didėja lėšų poreikis Valstybės biudžeto tikslinės dotacijos socialinės globos paslaugoms teikti asmenims su sunkia negalia bei socialinės priežiūros paslaugoms teikti šeimoms, patyrusioms socialinę riziką. Atsižvelgiant į teisės aktų pakeitimus, buvo didinamas darbo užmokestis socialiniams darbuotojams ir socialinių darbuotojų padėjėjams, dirbantiems seniūnijose ir socialinių paslaugų įstaigose. Plane numatytoms priemonėms finansavimas didėja, nes didėja ir paslaugų gavėjų skaičius. Visoms 2020 m. plane numatytoms priemonėms yra skirtos lėšos pagal socialines paslaugas teikiančių įstaigų pateiktus planavimo dokumentus Savivaldybei.

**18. Savivaldybės organizuojamų socialinių paslaugų įvertinimas**

Pasvalio rajone teikiamų socialinių paslaugų infrastruktūra seniems ir neįgaliems asmenims orientuota į pagalbos paslaugų bei dienos socialinės globos asmens namuose teikimą. Socialinės globos paslaugos institucijose teikiamos tik asmenims, kuriems nustatyti specialieji poreikiai slaugai ar priežiūrai, jie yra neįgalūs, prioritetas teikiamas tik visiškai nesavarankiškiems asmenims. Nevyriausybinės organizacijos, vienijančios neįgaliuosius, per socialinės reabilitacijos paslaugų projektinę veiklą teikia užimtumo paslaugas.

Socialinės priežiūros paslaugas šeimoms esančioms socialinėje rizikoje teikia socialiniai darbuotojai ir atvejo vadybininkai, dirbantys Pasvalio socialinių paslaugų centro Darbo su šeimomis padalinyje. Pagal vertinamą šeimos socialinės rizikos lygį bei socialinių paslaugų poreikį teikiamos paslaugos orientuotos į socialinių įgūdžių ugdymą. Kaip pagalbos institucijos socialiniams darbuotojams, kai šeimos atsiduria ypatingose situacijose, paslaugas teikia Šeimos krizių centras, Bendruomeniniai šeimos namai, kitos švietimo bei sveikatos sistemų įstaigos, taikomos kitų programų priemonės.

Tėvų globos netekusiems vaikams socialinė globa teikiama Grūžių vaikų globos namuose (nuo 2020 m. sausio mėn. galima tik trumpalaikė globa iki 3 mėn.), vaikus globojančiose šeimose, šeimynose. Nuo 2018 m. veiklą pradėjo Pasvalio socialinių paslaugų centro Globos centras. Šios institucijos pagalba teikiama vaikus globojančiai šeimai bei socialinę priežiūrą globojamiems vaikams teikiantiems budintiems globotojams.

Socialinė priežiūra vaikams teikiama nevyriausybinių organizacijų dienos centruose didina vaikų užimtumą, skatina jų šeimas pozityviai tėvystei. Šių dienos centrų veikla finansuojama iš Valstybės biudžeto lėšų su menku Savivaldybės lėšų prisidėjimu.

Svarbią reikšmę socialinių paslaugų teikimo šeimai srityje turi Bendruomeniniai šeimos namai, finansuojami iš ES lėšų projekto „Kompleksinės paslaugos šeimai“. Teikiamos pozityvios tėvystės mokymų, psichosocialinės pagalbos, mediacijos paslaugos, šeimos įgūdžių ugdymo, sociokultūrinės, vaikų priežiūros bei pavėžėjimo paslaugos, nuo 2019 m. spalio mėn. teikiama nauja paslauga – asmeninio asistento. Šios paslaugos teikiamos visiems rajono gyventojams.

**V SKYRIUS**

**PLĖTROS VIZIJA IR PROGNOZĖ**

**19. Socialinių paslaugų plėtros vizija**

Socialinių paslaugų plėtrą, infrastruktūros pokyčius nulemia valstybės vykdoma politika, priimti teisės aktai. Svarbią reikšme socialinių paslaugų infrastruktūros pokyčiams turės Perėjimo nuo institucinės globos prie šeimoje ir bendruomenėje teikiamų paslaugų neįgaliesiems ir likusiems be tėvų globos vaikams 2014–2020 metų veiksmų planas, patvirtintas Lietuvos Respublikos socialinės apsaugos ir darbo ministro 2014 m. vasario 14 d. įsakymu Nr. A1-83 „Dėl Perėjimo nuo institucinės globos prie šeimoje ir bendruomenėje teikiamų paslaugų neįgaliesiems ir likusiems be tėvų globos vaikams 2014–2020 metų veiksmų plano patvirtinimo“ (su visais aktualiais pakeitimais). Šiame plane nustatomos priemonės, socialinių paslaugų srityje, kurios mažina institucinės socialinės globos įtaką visuomenėje, didina paslaugų prieinamumą bendruomenėse. Neįgaliems asmenims nustatoma socialinės globos teikimo įstaiga grupiniai gyvenimo namai – socialinės globos įstaiga, kurioje namų aplinkoje ir gaudami nuolatinę specialistų pagalbą gyvena iki 10 nesavarankiškų neįgalių suaugusių asmenų. Grupinio gyvenimo namų gyventojai gauna būtinas paslaugas šiuose namuose ir naudojasi kitomis bendruomeninėmis paslaugomis. Grupinio gyvenimo namai pagal savo pobūdį yra priskirtini bendruomeninėms paslaugoms. Tėvų globos netekusiems vaikams, bendruomeniniai vaikų globos namai – pagal šeimai artimos aplinkos modelį veikiantys vaikų globos namai, įsteigti atskirose patalpose (pvz., namas, butas) bendruomenėje, skirti likusiems be tėvų globos vaikams, neįgaliems vaikams ar vaikams, turintiems kitų specialiųjų poreikių (iki 8 vaikų). Šie namai pagal savo pobūdį priskirtini bendruomeninėms paslaugoms. Vaikams netekusiems tėvų globos socialinį priežiūra teikiama budinčių globotojų šeimose, kurių globėjas Globos centras.

Įgyvendinus visus finansuojamus iš ES lėšų projektus bus įsigyti bendruomeniniai vaikų namai, vaikų dienos centrai, sustiprinta globos centro veikla, išplėstos paslaugos senyvo amžiaus ir neįgaliems asmenims.

**20. Prognozuojamos socialinės paslaugos**

1. Dienos socialinės globos asmens namuose paslaugų teikimas asmenims su sunkia negalia.

2. Socialinių paslaugų vaikams, netekusiems tėvų globos, teikimo stiprinimas globėjų bei budinčių globotojų šeimose, šeimynose, bendruomeniniuose globos namuose.

3. Bendruomeninių socialinių paslaugų šeimai, vaikams, neįgaliems asmenims teikimo stiprinimas.

4. Trumpalaikės socialinės globos paslaugų teikimo plėtra senyvo amžiaus, neįgaliems asmenims.

5. Ilgalaikės socialinės globos institucijose paslaugų teikimas visiškai nesavarankiškiems neįgaliems asmenims.

**21. Savivaldybės biudžeto augimo perspektyva ir numatomas pokytis**

Savivaldybės biudžetas savarankiškoms funkcijoms vykdyti kasmet skiriama daugiau lėšų socialinėms paslaugoms teikti. Socialinės rizikos šeimoms ir asmenims su sunkia negalia lėšos iš Valstybės biudžeto planuojamos kasmet, pagal nustatytą metodiką. Socialinių paslaugų plėtra, atsižvelgiant į Valstybės vykdomą socialinę politiką dėl socialinės globos įstaigų pertvarkos, turėtų nulemti paslaugų plėtrą bendruomenėse ir nevyriausybinėse organizacijose, todėl didesnį dėmesį reikia skirti bendruomeninių paslaugų plėtrai.

28 lentelė

**22. Siūlomos plėsti valstybinės socialinės paslaugos, jų rūšys**

**ir prognozuojamas mastas**

|  |  |
| --- | --- |
| Socialinių paslaugų rūšys  (nurodomos pagal žmonių socialines grupes) | Mastas  (vietų skaičius) |
| Apgyvendinimas savarankiško gyvenimo namuose asmenims su negalia | 4 |
| Bendruomeniniai vaikų namai | 16 |
| Grupiniai gyvenimo namai | 6 |

**VI SKYRIUS**

**PLANO ĮGYVENDINIMO PRIEŽIŪRA**

**23. Socialinių paslaugų plano įgyvendinimo priežiūros vykdytojai**

Pasvalio rajono savivaldybės socialinių paslaugų plano įgyvendinimo priežiūrą vykdo Administracijos Socialinės paramos ir sveikatos skyrius, Finansų skyrius, Apskaitos skyrius, nevyriausybinės organizacijos.

**24**. **Socialinių paslaugų plano įgyvendinimo priežiūros etapai ir įvertinimo rezultatai**

Pasvalio rajono savivaldybės 2020 m. socialinių paslaugų planas bus vertinamas baigiantis kalendoriniams metams. Vertinimo metu bus aptariamos iškilusios kliūtys plano įgyvendinimui, laukiamų rezultatų pasiekimui, bus ieškoma būdų kliūčių šalinimui. Bus vertinama teikiamų paslaugų kokybė bei vykdoma socialinės priežiūros paslaugų kontrolė.

Įvertinus atliktus darbus 2020 metais, bus planuojamos socialinės paslaugos 2021 metams.

**25. Pasiektų rezultatų, tikslų ir uždavinių analizė, numatytų vykdyti priemonių efektyvumas**

Siekiant sėkmingo socialinių paslaugų organizavimo ir teikimo, numatoma:

− visas Savivaldybėje teikiamas socialinės priežiūros ir socialinės globos paslaugas registruoti socialinės paramos informacinėje duomenų bazėje (SPIS);

− kelti darbuotojų kvalifikaciją bei didinti žmogiškuosius išteklius, siekiant gerinti klientų

aptarnavimo kokybę;

− bendradarbiauti su įvairiomis įstaigomis ir nevyriausybinėmis organizacijomis, siekiant

gerinti socialinių paslaugų kokybę;

− 2020 m. socialinių paslaugų plano įvykdymo rezultatus skelbti Pasvalio rajono savivaldybės interneto svetainėje [www.pasvalys.lt](http://www.pasvalys.lt).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO RAJONO SAVIVALDYBĖS 2020 M. SOCIALINIŲ PASLAUGŲ PLANO PATVIRTINIMO**

2020 kovo 10 d.

Pasvalys

**1. Problemos esmė.**

Lietuvos Respublikos socialinių paslaugų įstatymas, Socialinių paslaugų planavimo metodika, patvirtintos Lietuvos Respublikos Vyriausybės nutarimu nustato, kad savivaldybės kasmet turi patvirtinti socialinių paslaugų planus.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Plane nustatomi socialinių paslaugų teikimo ir plėtros tikslai ir uždaviniai, pateikiamas trumpas socialinės ekonominės padėties įvertinimas, gyventojų socialinių paslaugų poreikius sąlygojantys veiksniai, apžvelgiama situacija darbo rinkoje, migracijos pokyčiai ir pan. Plane pateikiama, kokia socialinių paslaugų infrastruktūra naudojasi Pasvalio rajono gyventojai, vertinamas jos išdėstymas Savivaldybėje, pakankamumo lygis, apžvelgiami socialinių paslaugų teikėjai, socialinių paslaugų poreikio ir galimybių teikti paslaugas vertinimas. Plane nustatomos socialinių paslaugų plėtros kryptys, prioritetinės gavėjų socialinės grupės, pateikiamas 2020 m. priemonių planas, finansavimo šaltiniai, finansavimo būdai.

**3. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikia*.* 2020 metų socialinių paslaugų planas yra parengtas pagal patvirtintus 2020 m. Savivaldybės, Valstybės biudžeto asignavimus bei vykdomus projektus finansuojamus iš ES fondų lėšų.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Numatomo teisinio reguliavimo teigiamos pasekmės aptartos šio aiškinamojo rašto 2 dalyje. Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti** Nereikia.

**6. Sprendimo projekto iniciatoriai.**

Savivaldybės administracijos Socialinės paramos ir sveikatos skyrius.

**7. Sprendimo projekto rengimo metu gauti specialistų vertinimai ir išvados.**

Negauta.

Socialinės paramos ir sveikatos skyriau vedėja Ramutė Ožalinskienė

1. Lentelė užpildyta pagal Socialinių paslaugų kataloge žmonių socialinėms grupėms numatytas socialinių paslaugų rūšis. [↑](#footnote-ref-1)